text:
Ministeri y’Uburezi iratangaza ko irimo gutegura politiki nshya ijyanye na gahunda yo gufasha abanyeshuri b’amashuri abanza n’ayisumbuye gufatira amafunguro ku ishuri.
Ubusanzwe iyi gahunda ifasha abanyeshuri kwiga neza, ariko kandi aho batayabona ngo bikunze kubangamira imyigire yabo.
Bamwe mu banyeshuri bo mu mashuri yisumbuye bemeza ko aya mafunguro abafasha mu myigire yabo.
Mugisha Kevin wiga mu Rwunge rw’Amashuri rwa Kbuye yagize ati ‘‘Amafunguro mfata hano ku ishuri kuko mva mu rugo mfashe ibya mu gitondo, bijya kugera saa sita byanshizemo ubwo urumva nta kuntu nasubira mu masomo ya nyuma ya saa sita nta funguro, rero hano ku ishuri baratworohereje bashyiraho ifunguro rya saa sita.’’
Karangira Holy Happy Peace we avuga ko gufatira amafunguro ku ishuri ari byiza kuko bituma bashobora kwiga amasomo ya nyuma ya saa sita.
Leta itanga uruhare rwayo rungana n’amafanga 56 agenerwa buri munyeshuri muri gahunda yo kugaburira abana ku mashuri.
Ni amafaranga yunganirwa n’ayo ababyeyi batanga. Gusa bamwe mu bayobozi b’ibigo bemeza ko bamwe mu babyeyi batayumva kimwe.
Umuyobozi w’Urwunge rw’Amashuri rwa Kabuye, Tuyisabe Colette avuga ko imyumvire y’ababyeyi ikwiye guhinduka bakumva uruhare rwabo mu gutuma gahunda yo kugaburira bana ku mashuri igenda neza.
Yagize ‘‘Leta niba yashyizeho ayo ngayo, umubyeyi akumva uruhare rwe, njye numva byagenda neza. Ikibi ni uko hari ababyeyi bishyiramo ngo Leta iraturihira, Leta yavuze ko kwiga ari ubuntu, iyaba iyo myumvire yahindukaka, kuko ayo 56 araza ababyeyi tukabumvisha uruhare rwabo kandi bakayazana bigatuma abana barya kandi tukarangiza umwaka rimwe na rimwe nta mwenda turimo kuri njyewe.’’
Mushatsi Claver, umuyobozi w’Urwunge rw’Amashuri rwa Nyagatare avuga ko hari ababyeyi bagifite imyumvire iri hasi, batarumva akamaro ko kugaburira bana ku ishuri.
Yagize ati ‘‘Ni imyumvire y’ababyeyi ikiri inyuma kugira ngo bafashe ishuri ngo abana babone ifunguro rya saa sita, aho usanga abantu benshi batabyumva neza kubera ko umubare munini w’ababyeyi biyumvisha ko Leta ariyo igomba gukora byose ku myigire y’abana aho iyi gahunda iziye bamwe barabyumva abandi ntibabyumva.’’
Kuba ababyeyi batavuga rumwe kuri gahunda yo kugaburira abanyeshuri ku ishuri biremezwa kandi na Siboniyo Thomas uhagarariye abayeyi mu karere ka Gakenke, gusa, ngo imyumvire igenda ihinduka.
Yagize ati ‘‘Njyewe uko mbibona nsanga imirire y’abana ari ngombwa, ariko imyumvire y’abaturage ikagenda itandukana, ariko inama tugira ababyeyi tuba duhagarariye ni uko tubabwira ko nta kuntu umwana ya kwiga atariye, ubu rero hafi 3/4 ababyeyi barabyumva.’’
Umunyamabanga wa Leta muri Minisiteri y’Uburezi ushinzwe amashuri abanza n’ayisumbuye, Dr Isaac Munyakazi avuga ko ubu harimo gutegurwa politiki nshya ijyanye no kugaburira abanyeshuri ku ishuri.
Yagize ati ‘‘Iyi gahunda turimo kuganiraho, ni gahunda noneho yinjira mu kuri, aho tureba ubwo buryo bwo gukoresha ibyo biribwa biboneka hirya no hino mu gihugu icyo byatwara, ikintu dushaka gukora gishingiye no ku bushakashatsi butwereka n’ikiguzi byatwara, aho byakurizamo ko na Leta twagira icyo twongeraho ariko bitavanyeho na rwa ruhare rw’umubyeyi kuri icyo kiguzi dutekereza, aho nitumara kubyemera iyi politiki nshya tugenda tukayiganiraho mu rwego rwa guverinoma kugira ngo hanazemo no gutekereza kuri icyo kiguzi gishya cyatuma mu kuyishyira mu bikorwa tutahura n’imbogamizi.’’
N’ubwo bimeze bityo ngo iyi gahunda izwi nka ‘school feeding’ kugeza ubu igeze ku ijanisha rya 60%.
Ibi kandi ni bimwe mu byaganiriweho mu nama yabereye i Kigali kuri uyu wa Mbere yahuje bamwe mu bayobozi b’amashuri, abashinzwe uburezi mu turere, abahagarariye ababyeyi kugira ngo imbogamizi zagaragaye muri gahunda yo kugaburira abanyeshuri zikurweho.


c: text/html

text:
korali Enihakole iri kwitegura gushyira hanze album yayo ku i tariki 05/05/2019 yitwa” IJAMBO RY’IMANA”
Ku tariki 05 Gicurasi nibwo Chorale Enihakore izashyira ahagaragara umuzingo w’amashusho wayo wa mbere witwa “ IJAMBO RY’IMANA”. Chorale enihakore ni imwe mu makorari akarera umurimo w’imana muri CEP UR HUYE,ikaba ari korali yatangiye muri 2007 ifite abarimbyi batatu bitwa intare z’umwami, yaje guhabwa izina muri 2011 kuri ubu ifite abaririmbyi mirongo ine na barindwi (47) mu gihe imaze iririmbira muri kaminuza nkuko ari korali izigwe n’abanyeshuri hari abaririmbyemo barangije kwiga amashuri yabo bagera ku 155(abaposte ba enihakore) ,iyi chorale ikaba iri kwitegura gushyira hanze umuzingo w’ amashusho.Ni umuzingo ugizwe n’indirimbo 10 zakorewe amashusho nk’uko impande zombi zabyemeranyijeho muguhitamo Twahirwa David ko ariwe wazibakorera na Enihakore hagendewe k’ubuhanga akomeje kwerekana mugutunganya indirimbo haba muburyo bw’amajwi ndetse n’amashusho munzu itundanya umuziki yitwa Bless world music inzu iri muzikomeye hano mu Rwanda. Indirimbo zafatiwe amashusho nizi uko ari icumi
- IJAMBO RY’IMANA
- KUKO IMANA
- NTAKIZA BAZAKENA
- UWITEKA NI WOWE
- GARUKA
- TURASHIMA INEZA
- AKIRA AMASHIMWE
- HARIHO ABAKOZI
- SINZASUBIRA INYUMA
- MWUKA WERA
Izi ndirimbo zafatiwe amashusho kuwa 31 werurwe muri uyu mwaka turimo wa 2019 akaba ari indirimbo zafatiwe amashusho neza nta kibazo nta kimwe cyab aye ubwo bafataga amashusho mu byukuri Imana yabanye nabo mu gihe bakoraga iki gikorwa. Biteganyijwe ko aya mashusho yizi ndirimbo azajya hanze kuwa 05 gicurasi muri uyu mwaka ni igikorwa kizabera muri Main auditorium ya kaminuza ishami rya Huye.
Nkuko IDC, commission ishyizwe gutangaza amakuru muri CEP UR HUYE yaganiriye na perezida wiyi korari NTIGIRUMUJINYA Jean D’amour yatubwiye ko imyiteguro korari ayoboye igeze kure kandi bakaba babifatanya no gusenga kuko uyu murimo atari uwabo ahubwo ari uw’Imana kandi yakomeze asaba abakristu bo muri CEP n’abandi bose ko babafasha gutumira kugira ngo bazabafashe kuvuga ubutumwa ikindi yavuze yagize” Rwose uyu munsi wo ku itariki 5/05/2019 ntimugire indi gahunda muhashyira ,muzaze mwumve ubutumwa bwiza”.
Bibiliya muri 2 petero 1:19 hagira hati” nyamara rero dufite ijambo ryahanuwe rirushaho gukomera, kandi muzaba mukoze neza nimuryitaho,kuko rimeze nk’itabaza rimukira ahacuze umwijima rigakesha ijoro, rikageza aho inyenyeri yo mu ruturuturu izabandurira mu mitima yanyu”.Nuko rero muzaze mwumve Ijambo ry’ Imana rinyuze mu ndirimbo za enihakore( iriba ry’uwambaje)
528 total views, 4 views today
1 COMMENTS
-
Uwiteka abakoreshe iby’ubutwari kandi tuyitegere n’amatsiko.

robotstxt: allowed

filter: keep


text:
Byatangajwe kuri uyu wa Kabiri mu nama yahurije hamwe abafatanyabikorwa batandukanye bafite aho bahuriye n’ibyo gusazura amashyamba ndetse no gufasha mu gutera ibiti bivangwa n’imyaka, mu mushinga uzwi nka ‘DeSira’ ugamije udushya mu buhinzi.
Ni umushinga uterwa inkunga n’Umuryango w’Ubumwe bw’u Burayi, binyuze mu Kigo Mpuzamahanga kibungabunganga Ibidukikije (IUCN) n’Ikigo cy’Ababiligi gishinzwe Iterambere (Enabel).
Muri iyo nama yabereye i Kigali, hitabiriye abashakashatsi baturutse muri za Kaminuza zitandukanye mu Rwanda no mu Bubiligi, n’abandi bafatanyabikorwa bafite aho bahuriye no kurengera ibidukikije n’urusobe rw’ibinyabuzima mu Rwanda.
Umunyamabanga Uhoraho muri Minisiteri y’ibidukikije, Patrick Karera, yavuze ko intego y’iyi nama ari kuganira kuri gahunda zo kongera ubuso buteyeho amashyamba mu gihugu, hibandwa ku biti bivangwa n’imyaka.
By’umwihariko uyu mushinga uri gushyirwa mu bikorwa mu ntara y’Iburasirazuba nk’imwe mu zakunzwe kuzahazwa cyane n’amapfa bitewe n’ubuke bw’ibiti bihateye.
Karera yavuze ko bafatanyije n’abafatanyabikorwa batandukanye, bagiye gushora miliyari 58 Frw azifashishwa mu gihe cy’imyaka itanu, mu gusazura amashyamba mu Burasirazuba no gutera ibiti bivangwa n’imyaka binyuze mu Mushinga wiswe TREPA na COMBIO.
Ati “Dufite umwihariko mu Burasirazuba dufatanyije n’abaterankunga tugiye gutangiza imishinga minini ibiri ifite agaciro ka miliyari 58 Frw izakorwa mu gihe cy’imyaka itanu, mu rwego rwo gusazura amashyamba mu Burasirazuba. Tuzatangirana n’iki gihembwe cyo gutera amashyamba kiri butangirane n’impera z’uku kwezi.”
Karera yavuze ko ubushakashatsi bumaze iminsi buri gukorwa mu Burasirazuba, bwagaragaje ko kuvanga ibiti n’imyaka cyane cyane mu bice bihingwa, byongera umusaruro w’ubuhinzi, bigafasha kurwanya isuri, bikanongera urusobe rw’ibinyabuzima.
Ati “Iyo dukomeza kuganira n’aba bashakashatsi, ni ukugira ngo twige ku biti byiza twatera umusaruro dufite mu buhinzi ukiyongera ariko bikagira akamaro bigarura urusobe rw’ibinyabuzima.”
Umuyobozi Ushinzwe imishinga ijyanye no gutera ibiti muri Enabel, Vincent Nsabuwera, yavuze ko bamaze igihe bari mu bushakashatsi mu Burasirazuba, bagamije kureba ubwoko bw’ibiti byiza byavangwa n’imyaka n’ibindi.
Ati “Turi kureba tuti ese ni iki twavanamo ku musaruro w’ubuhinzi no kureba uburyo ibiti byarengerwa. Ni irihe koranabuhanga ryafasha mu kugabanya ibicanwa hashingiwe ku buryo bwifashishwa mu guteka nk’imbabura zitangiza ibidukijije?”.
Umwarimu wigisha muri Kaminuza y’u Rwanda ibijyanye no kubungabunga ubuzima bw’ubutaka, Gatesi Julienne, yavuze ko mu bushakashatsi bari gukorera mu Burasirazuba, bagendera ku kamaro k’abaturage bamaze kumva akamaro ko kuvanga ibiti n’imyaka n’umusaruro byatanze.
Ati “Twibanze ku mirima iriho ibiti biteye ku nkengero kuko ubona abahinzi ariho bibanze gutera. Twasanze igiti gifite umumaro mu kongera ubwiza bw’ubutaka. Umusaruro uriyongera ku mirima iteweho ibiti ariko bikabaho ari uko abaturage bagize uruhare mu kwita ku biti byabo.”
Guverinoma y’u Rwanda yari yihaye ko mu 2024 izaba imaze gutera amashyamba ku buso bungana na 30 % bw’igihugu. Kugeza ubu iyo ntego yagezweho kuko ubuso buteyeho amashyamba ari 30.4 %.
U Rwanda rwihaye ko mu 2030 ruzaba rwasazuye hegitari miliyoni ebyiri ziteyeho amashyamba ashaje, Minisiteri y’Ibidukikije igaragaza ko uyu muhigo umaze kugerwaho ku kigero cya 65.8%.
Amafoto: Yuhi Augustin


text:
Huye: Polisi yataye muri yombi abasore babiri bacuruzaga bakanakoresha ikiyobyabwenge cya Heroine
Ku gicamunsi cyo ku wa Gatandatu tariki ya 24 Ukwakira ni bwo Polisi y’u Rwanda ikorera mu Karere ka Huye mu Murenge wa Tumba mu Kagari ka Cyarwa yafashe Nshimiyimana Olivier bakunze kwita Major w’imyaka 22 na Sadamu abdoul w’imyaka 27.
Bafatanwe udupfunyika 4 turimo ifu y’ikiyobyabwenge gihambaye cya Heroyine (Héroine), bari banafite urushinge bakoresha bitera mu mubiri icyo kiyobyabwenge.
Umuyobozi wa Polisi w’umusigire mu Karere ka Huye Chief Inspector of Police(CIP) Michel Majyambere, yavuze ko gufatwa kwa bariya basore byaturutse ku makuru yatanzwe n’umwe mu rubyiruko rwakoreshaga icyo kiyobyabwenge, wakiguraga kwa Nshimiyimana Olivier bakunze kwita Major.
Yagize ati: “Hari umwe mu rubyiruko wari waje mu kigo kivura abasabitswe n’ibiyobyabwenge (Rehabilitation Center) hano i Huye, yari yaje kwivuza ni we wahaye amakuru abapolisi babasha kugera kuri bariya basore bafashwe. Abapolisi basanze Nshimiyimana ari we ugicuruza naho Sadamu we yari yaje nk’umukiriya waje kugura.”
CIP Majyambere yakomeje avuga ko mu gufatwa kwa bariya basore babasanganye udupfunyika 4 turimo ifu ya kiriya kiyobyabwenge ndetse n’urushinge bakoreshaga bakitera mu mubiri. Yakomeje agaragaza ingaruka zikomeye za kiriya kiyobyabwenge kibarirwa mu kikiciro k’ibiyobyabwenge bihambaye.
Yagize ati: “Heroyine(Heroine) ni kimwe mu biyobyabwenge bibi kandi bihambaye, abagikoresha ntabwo batumura umwotsi wacyo ahubwo ni udufu bavanga n’amazi bakajya bakitera mu mubiri bakoresheje inshinge.”
Yakomeje avuga ko uwakoresheje kiriya kiyobyabwenge kimwangiza cyane mu bwonko agata ubwenge ndetse hakaba ubwo atitira cyane nk’ufite imbeho kandi izuba riva.
Yavuze ko ubwo hafatwaga bariya basore byagaragaraga ko bari bamaze kukitera ndetse ko cyabasabitse umubiri wose.
Yongeyeho ko iyo barimo kwitera kiriya kiyobyabwenge bakoresha urushinge rumwe ari benshi, ibintu bishobora gutuma banduzanya izindi ndwara zandurira mu maraso.
CIP Majyambere yakanguriye urubyiruko n’abaturarwanda muri rusange kujya bihutira gutanga amakuru igihe cyose hari aho babonye abantu bakoresha ibiyobyabwenge ibyo ari byo byose. Yabagaragarije ko birimo kwangiza urubyiruko kandi ari rwo mbaraga z’Igihugu.
Abafashwe bahise bashyikirizwa Urwego rw’Igihugu rushinzwe Ubugenzacyaha(RIB) rukorera muri Sitasiyo ya Polisi ya Ngoma kugira ngo hakorwe iperereza.
Itegeko No 68/2018 ryo kuwa 30/08/ 2018 riteganya ibyaha n’ibihano muri rusange, ingingo ya 263 ivuga ko Umuntu wese ufatanwa, urya, unywa, witera, uhumeka cyangwa wisiga mu buryo ubwo ari bwo bwose ibiyobyabwenge bito cyangwa urusobe rw’imiti ikoreshwa nka byo, aba akoze icyaha.
Iyo abihamijwe n’urukiko ahanishwa igifungo cya burundu n’ihazabu y’amafaranga y’u Rwanda arenze miriyoni makumyabiri (Frw 20.000.000 ) ariko atarenze miriyoni mirongo itatu (Frw 30.000.000) ku byerekeye ibiyobyabwenge bihambaye.
(RNP)


text:
Ibyiciro by’Intwari z’u Rwanda n’ibyagiye biziranga
Intwari z’u Rwanda ziri mu byiciro bitatu hakurikijwe ibikorwa byindashyikirwa zakoze bikaba ari byo Imanzi, Imena n’Ingenzi nk’uko byatangajwe n’Urwego rw’Igihugu rushinzwe Intwari, Imidari n’Impeta z’Ishimwe, (CHENO).
Intwari z’Imanzi
Ni Intwari y’ikirenga yagaragaje ibikorwa by’akataraboneka birangwa n’ubwitange, akamaro n’urugero bihebuje muri iki kiciro cy’Intwari z’ u Rwanda hashyirwamo intwari itakiriho. Ni icyiciro kirimo umusirikare utazwi izina na Maj. Gen.Fred Gisa Rwigema.
Umusirikare Utazwi Izina ni Ingabo ihagarariye izindi ngabo zitangiye Igihugu zikagwa ku rugamba mu bihe byashize, iby’ubu n’ibizaza.
Major General Fred Gisa Rwigema yaranzwe n’ubwitange buhebuje ubwo yayoboraga Ingabo za FPR Inkotanyi ku rugamba rwo kubohora u Rwanda mu mwaka wa 1990 nyuma akarugwaho. Yagiriye akamaro n’abandi benshi kuko yarwanye intambara aharanira guca ubuhunzi haba mu Banyarwanda no ku banyamahanga no guharanira uburenganzira bwa muntu n’ibindi. Yabereye abantu bose urugero rwiza rw’ubwitange bashobora gukurikiza.
Intwari z’Imena
Mutara III Rudahigwa
Yababaye umwami w’u Rwanda (1931-1959) yagaragaje ibikorwa by’urukundo mu banyarwanda ashyiraho ikigega cyo kurihira amashuri abana b’Abanyarwanda. Yakuyeho ubuhake abusimbuza akazi, yagabiye imbaga nini y’Abanyarwanda…
Yabaye umunyamabanga w’Inama nkuru y’Igihugu cy’u Rwanda n’Umunyabanga w’Umwami Mutara III Rudahigwa,Yabaye umukozi wa Leta Mbiligi muri Teritwari ya Ruanda-Urundi mu Biro bishinzwe abakozi kavukire i Bujumbura. Yagaragaje ubumuntu mu mibereho ye, agaragaza umutima wo gukunda abantu no kurwanya Politike y’amacakubiri bituma ahara byose kugeza ku buzima bwe, yanze gukoresha ububasha yahawe ku nyungu ze bwite. ahubwo aharanira ubumwe bw’Abanyarwanda.
Uwilingiyimana Agathe yabaye Minisitiri w’Intebe wa mbere w’umugore kuva ku wa 17 Nyakanga 1993 kugeza ku wa 7 Mata 1994. Yagize umutima wa kigabo ari Minisitiri w’Amashuri Abanza n’Ayisumbuye. Yahangaye gukuraho akarengane mu mashuri mu gihe abashinze icyo bita iringaniza bari bagitegeka igihugu. Yarwanyije ishyirwa mu bikorwa rya Jenoside yakoreye Abatutsi ndetse aza kwicwa azira ibitekerezo bye.
Niyitegeka Felicite
Yakoze imirimo itandukanye irimo kwigisha, kurera, gucunga umutungo, no gufasha abatishoboye. Mu mwaka wa 1994 Jenoside yakorewe Abatutsi yamusanze ku Gisenyi aho yiciwe azira ko yarwanye ku Batutsi bihishe mu kigo ashinzwe kuyobora cya Centre Saint Pierre.
Mu mibereho ye, Niyitegeka Félicité yerekanye bwa butwari bwa buri munsi mu mirimo umuntu aba ashinzwe, haba mu byerekeye kwigisha no kurera, mu gucunga umutungo w’ibigo yakozemo, haba mu kuyobora abinjiraga mu muryango w’abafasha b’ubutumwa no gufasha abatishoboye. Ibyo byose yabigiranye ubushobozi bwinshi bagenzi be bakabimwubahira kandi bakabimukundira.
Kuba intangarugero yari yarabigize umuco ni cyo cyamufashije mu kwemera kwitangira abari baramugannye ahitamo kwicwa aho kugwa mu ngengabitekerezo y’ivanguramoko.
Ni abanyeshuri bo mu Ishuri ryisumbuye ry’i Nyange riherereye mu Ntara y’Iburengerazuba mu Karere ka Ngororero ahari mu Ntara ya Kibuye. Intwari ni abari muri icyo kigo mu ijoro ryo ku wa 18 Werurwe 1997 mu ishuri ry’uwa gatandatu n’uwa gatanu igihe abacengezi bateraga icyo kigo basaba abanyeshuri kwitandukanya bashingiye ku moko.
Abanyeshuri basubiza bavuga bati: “Twese turi Abanyarwanda”. Ni bwo abacengezi batangiye kubarasa. Bamwe muri bo barapfa abandi barakomereka, undi umwe yaje gupfa nyuma azize ingaruka z’Igitero; ariko 40 barokotse icyo gitero na bo ni Intwari z’Igihugu, mu cyiciro cy’Imena.
Abanyeshuri b’i Nyange baharaniye ku mugaragaro amahame y’ubumwe bw’Abanyarwanda kugeza aho bamwe babizira, bemera guhara ubuzima bwabo aho kwivangura. Babereye Abanyarwanda uri rusange n’urubyiruko by’umwihariko urugero rw’’urukundo. Rwo kurwanya ammaccakubiri no kwitangira uburenganzira bwa muntu.
Intwari zo mu cyiciro cy’Ingenzi ntiziramenyekana kuko hakozwe ubushakashatsi ngo hamenyekane abazashyirwamo.


text:
Igitekerezo: Ese abagaburiraga abakozi ibishyimbo n’akawunga ubu musigaye mubagaburira iki?
Hirya no hino najyaga numva abakoresha bahahira abakozi babo ibishyimbo n’akawunga, ariyo mafunguro yabo ahoraho, ubu nkaba nibaza icyo basigaye barya cyane ko numvise ko mu bisigaye birya umugabo bigasiba undi nabyo birimo.
Akawunga ni izina ryahawe umutsima w’ifu y’ibigori, Abanyarwanda benshi bayobotse mu myaka yatambutse. Bamwe uretse no kuwurya kuko bawukunze, bawukundira ko utubuka, bityo abafite abantu benshi bagaburira bakawuyoboka batyo hamwe n’ibishyimbo, nabyo bikundirwa akenshi ko bitubuka.
Abakozi batandukanye rero yaba abo mu ngo, mu bigo bitandukanye ndetse n’inganda abakoresha babo babahitiragamo kurya akawunga n’ibishyimbo, kuko aribyo byahazaga umubare munini. Gusa hakaba n’ingo tutahwemye kugaya, bakoresha umukozi wo mu rugo bakumva ko we adakwiriye kuba yarya ku mafunguro ya ba nyirurugo, maze bakamugenera ibishyimbo n’akawunga ku ruhande, yahisha amafunguro yabo nawe akitekera ibyo yagenewe.
Ibi ni bimwe byaje kuntera kwibaza iki kibazo, niba ubu aba bakozi batarishwe n’inzara, cyangwa abakoresha barahise babona ibindi bibakwiriye mu gihe ibi byahenze cyane, bagahita bumwa ko bitagikwiriye abakozi!
Ubu mu Rwanda hirya no hino haravugwa ikibazo cy’izamuka ry’ibiciro ku isoko, aho ibishyimbo biri mu byahenze cyane abantu benshi batakibyigondera, ndetse n’ababiguze bigafatwa nk’amata y’abashyitsi, babirondereza kugira ngo bazabiryeho iminsi myinshi. Ibintu bituma nibaza ba bakozi banyu byari bitunze nk’ibiryo bisuzuguritse kuri mwebwe, ubu murimo kubisangira, cyangwa?
Ubundi iyi Si ni gatebe gatoki, none ibintu bishobora kugaragara nk’ibiciriritse bwacya kabiri bigahinduka iby’agaciro kubera impamvu zitandukanye. Iyo wasangiye ubuzima urimo n’uwo mukozi ugukorera uyu munsi (twese twemera ko badufatiye runini), n’iyo ubuzima buhindutse mwese muba mubibona ko bwahindutse, mukarebera hamwe uko mwitwara, bitewe n’icyahindutse.
Gusa nizere ko aba bavandinwe batabirenganiyemo ngo mufate bya bishyimbo mubibike muri za furigo, mwibagirwe kubashakira ibindi bibatunga, cyangwa muhindure umuvuno mujye musangira ibyo mwariye namwe kuko nabo ni abantu nkamwe.
Iki ni igitekerezo cy’umunyamakuru Mukazayire Immaculée Youyou
Ibitekerezo ( 2 )
Hhhhhhhh mpise nibuka umugore wo mugatenga nakoreye izamu watugaburiraga amazi yinyanya na kawunga ubu Ari gutangiki noneho
Cyakora Youyou ujya unshimisha cyanee n’inkuru zawe. Ziba zisekeje Kandi zirimo inyigisho nyinshi Kandi zishingiye ku biri kuba muri iyo minsi.
Gusa nabwo warabuze nta nkuru zawe twaherukaga abakunzi base watwicishije irungu. Reba nawe inkuru yawe yaherukaga!
Naho ibijyanye n’aba bavandimwe rwose ababoss babagaburiraga ibyabo biryo none ubu bikaba byahindutse VIP nabo babibona fake bisubireho Koko.


text:
Bamwe mu baturage bo mu karere ka Musanze, bahangayikishijwe no kuba ubutaka bwa kagombye guhingwaho ngo buri kuzamurwaho amazu umunsi ku wundi, ngo ibintu babona bizateza inzara mu myaka iri imbere ku bwo kubura aho guhinga.
Abaganiriye n’itangazamakuru rya Flash, bavuze ko batewe impungenge n’ubutaka bwa kangombye kuba buri guhingwaho none buri kuzamurwaho amazu umunsi ku wundi.
Ni ibintu bavuga ko hatagize igikorwa, mu myaka micye iri imbere biza guteza inzara.
Rusatira Phocas utuye mu murenge wa Cyuve yagize ati “Bazamuka begera mu nkengero z’umujyi. Ubutaka bwa kagombye guhingwa ugasanga ni bwo bwubatsweho, bityo ugasanga mu myaka iri imbere inzara izaba iri kwica abantu.”
Murekatete na we avuga ko ari kubibonamo ikibazo, kubera ko ibyo barya ari ho babivana. Kimwe na bagenzi be, aba baturage bavuga ko hatagize igikorwa inzara izabatera.
Umukozi ushinzwe ubuhinzi n’umutungo kamere mu murenge wa Nyange, Nizeyimana Marie Chantal, avuga ko iki ari ikibazo gikomeye.
Yagize ati “tubona biteje ikibazo kuko abaturage batuye mu murenge wa Nyange, ni benshi kandi n’umurenge w’icyaro utunzwe n’ubuhinzi. Tubona ko inyubako zigenda zigabanya ubuso bwo guhingwaho, bityo mu gihe kiri imbere abantu bakazabura aho bahinga bikazateza inzara.”
Ubuyobozi bw’Intara y’Amajyaruguru bwemera ko iki kibazo kibateje impungenge, gusa ngo bakomeje kwigisha abaturage kwirinda kubaka kubutaka bwakagombye guhingwaho.
Flash yashyatse kumenya icyo Ikigo cy’Igihugu gishinze Ubuhinzi n’Ubworozi RAB kivuga kuri iki kibazo, maze iganira n’Umuyobozi mukuru wungirije ushinzwe ubuhinzi muri RAB, Bucagu Charles, avuga ko na bo bafite izo mpungenge, gusa ngo ikigiye gukorwa ni ugushyiraho itegeko rihana abubaka ku butaka bwa kagombye guhingwaho.
Yagize ati “ hari ingamba zihari. Hari inyigo irangiye yerekanye ubutaka bw’ubuhinzi aho buherereye n’uko bungana, igikurikiyeho ni ugushyiraho itegeko rirengera ubwo butaka. Iryo tegeko nitumara kurigira, rizatuma tubasha kurengera bwa butaka buhingwaho.”
Akarere ka Musanze gafatwa nk’ikigega cy’ibiribwa kugeza magingo aya. Imirenge ya Cyuve, Musanze ,Nyange na Kinigi ni ho ubutaka bwa kagombye guhingwaho buri kugenda bukendera bitewe n’inzu ziri kubuzamurwaho.
Inkuru ya Honore Umuhoza


text:
Uwo mwana yabuze ku wa Gatatu tariki ya 16 Ugushyingo 2022, umubyeyi we aramushakisha aramubura.
Batuye mu Mudugudu wa Murinzi mu Kagari ka Nyamagana ariko bikavugwa ko basanzwe bafitanye inzangano n’amakimbirane na bamwe mu baturanyi babo.
Bakomeje gushakisha uwo mwana kuri uyu wa Kane tariki ya 17 Ugushyingo 2022 basanga ari ku nkengero z’ikizenga cy’amazi yapfuye.
Abaturage bafashije umubyeyi we kumushaka nibo bamubonye bakeka ko yishwe n’umugizi wa nabi akamujugunyamo.
Umunyamabanga Nshingwabikorwa w’Umurenge wa Ruhango, Nemeyimana Jean Bosco, yavuze ko iperereza ryatangiye ngo hamenyekane ukuri ku rupfu rw’uwo mwana.
Yahumurije umuryango wagize ibyago avuga ko umurambo we wajyanywe mu Bitaro bya Polisi ku Kacyiru gusuzumwa.


text:
Rutsiro: Abafata shisha kibondo amatsinda baremye bavuga ko yabahinduriye ubuzima
Bamwe mu bagore bafatira ifu ya shisha kibondo ku kigo nderabuzima cya Kayove bavuga ko amatsinda bakanguriwe gushinga bagahuriza imbaraga hamwe yabahinduriye imibereho mu gihe kitarenze umwaka umwe n’ubwo hakiri ibyo babona nk’imbogamizi.
N’amatsinda 17 agizwe n’abanyamuryango 358 baturuka mu tugari dutandukanye tugize umurenge wa Ruhango yashinzwe biturutse ku gitekerezo cy’umuyobozi w’ikigo nderabuzima cya Kayove, Ubuyobozi bw’Akarere ka Rutsiro busanga iki gitekerezo gikwiriye gukwira mu bigo nderabuzima byose byo muri aka karere, ndetse bukanavuga ko bugiye gukora ibishoboka byose imbogamizi aba bafata shisha kibondo bagifite barabera bakabafasha zigakemuka bidatinze.
Bamwe mu bahabwa iyi fu izwi nka Shisha kibondo, isanzwe itangwa mu rwego rwo kwita ku buzima bw’umwana yaba uwo batwite cyangwa uwavutse uri munsi y’imyaka ibiri y’amavuko, bayifatira ku kigo nderabuzima cya Kayove cyo mu karere ka Rutsiro, batangarije Rwandanews24 ko amatsinda yo kwizigamira bashinze mu gihe kitarenze umwaka bamaze kubageza aheza mu kwizigamira no mu guhindura imibereho yabo mungo.
Nyiransengiyumva Pelagie wo mu mudugudu wa Kagogo, Akagari ka Nyakarera akaba n’umuyobozi w’itsinda Twiyubake agira ati “Nyuma yo guhurizwa hamwe mu matsinda, abana bose twagiraga mu mirire mibi bafite ababyeyi baba mu itsinda ryacu barazamutse bava mu igwingira, kuko turakoteza, tukaremera umuntu aho umuntu ahabwa ibihumbi 5 Frw akaguramo urukwavu, akiteza imbere akanabasha kwiyishyurira Mutuelle.”
Utaramushaka Philomene ati “Abana twaburaga icyo tubagaburira kubera ubushobozi buke, none ubu tubona ifu ya shisha kibondo harimo n’abafata amafaranga bakabasha kwikenura no kuguramo agatungo kubera ko twahurijwe mu matsinda bakatwigisha uko twatera imbere duhereye kuri duke, imyumvire y’abagabo biberaga mu kabari ntibagurire abana amagi bigatuma bagwingira kuri ubu ntibigihari.”
Utaramushaka akomeza agira ati “Nagiye mu itsinda umugabo wanjye atabyumva nyuma barandemera ngura inkwavu z’ibihumbi 5 Frw, zimaze kubyara ndazigurisha nguramo ikibwana cy’ingurube cy’amafaranga mafaranga ibihumbi 15 Frw kandi mbona ifumbire yo gushyira mu karima k’igikoni bivuze ko ntaho imirire mibi yaturuka murugo rwanjye.”
Muhawenimana Alphonsine wo mu itsinda Abanyamurava ba Kabeza ho mu kagari ka Nyakarera agira ati “Tutarihuriza mu matsinda twibonaga nk’abadafite ubushobozi, na shisha kibondo itaraza hari ubwo umwana yamaraga amezi abiri ataranywa igikoma bigatuma ajya mu mirire mibi, ariko kuri ubu turashimira ko iyi gahunda yaje, yatumye abana bamererwa neza kuko n’amafaranga nafashe naguzemo intama ikajya impa ifumbire.”
Niyonizeye Olive nawe wo mu itsinda Abanyamurava ba Kabeza yagize ati “Twabagaho twumva ko ntacyo twakwigezaho, none kuri ubu mu itsinda turazigama tukanagurizanya bikadufasha kwiteza imbere, twigishijwe gutegura indyo yuzuye binyuze mu bajyanama b’ubuzima kuri ubu tukaba ntawarwaza bwaki.”
Abagize aya matsinda ya shisha kibondo bishimira ko Ubuyobozi bw’ikigo nderabuzima bwabahuje bakabasha gutanga umusanzu mungo zabo, byabavanye mu bwigunge ndetse banahuza imbaraga mu gufashanya mu gihe mbere bahuriraga ku kigo nderabuzima buri wese yarafataga ifu cyangwa amafaranga agahita ataha, ariko kuri ubu bakaba babasha kuganira ku bibateza imbere. Gusa bavuga ko bagifite imbogamizi bagasaba ko bafashwa kubona imirima bagahinga, kubona inguzanyo mu buryo bworoshye, ndetse bavuga ko bakeneye amahugurwa ku mikorere y’amatsinda.
Dr. Iyakaremye Venant, Umuyobozi w’Ikigo nderabuzima cya Kayove gifite umwihariko cyonyine wo kuba cyarahuje abagifatiraho ifu ya shisha kibondo mu matsinda avuga ko gushishikariza aba bagore kwibumbira muri bene aya matsinda yo kwizigamira bigamije kubibutsa guharanira kwigira.
Ati “Twabahurije hamwe mu rwego rwo kubigisha ko buri umwe yaharanira kwigira, twarabaganirije maze nabo bifatira icyemezo cyo kujya mu matsinda yo kwizigamira bakiteza imbere none kuri ubu bamaze kugera ku rwego rwo kuba hari itsinda rigiye kubasha kwigurira ishyamba.”
Dr. Iyakaremye akomeza avuga ko aya matsinda ari urugero rw’ibishoboka ko buri munyarwanda wese mu cyiciro cy’ubudehe yaba arimo yatera imbere.
Musabyemariya Marie Chantal, Umuyobozi w’akarere ka Rutsiro wungiririje ushinzwe imibereho myiza avuga ko iki gikorwa gikwiriye mu bindi bigo nderabuzima bigafasha abagore bahabwa Shisha kibondo kwiteza imbere.
Musabyemariya ati “Ayo matsinda ari mu murenge wa Ruhango arazwi, ndetse twasabye ibindi bigo nderabuzima ko nabyo byakwigisha abafata Shisha kibondo cyangwa amafaranga bakababumbira hamwe, bakabigisha nabo bakagura inkoko bakajya babasha kubona amagi yo guha abana.”
Ku kuba bakeneye amahugurwa ku gucunga amatsinda kugira ngo bakore kandi n’ikintu natwe twumva tutasubiza inyuma, twasabye ishami rishinzwe amakoperative mu karere (BDE) kuzabasura bakabaganiriza bakamenya icyo bakeneye gufashwa, hari n’abafatanyabikorwa tuzasaba kuzajya kubigisha gucunga imishinga mito n’iciriritse, bagatinyurwa gukorana n’ibigo by’imari cyangwa bagahabwa ariya mafaranga ya VUP bakayakoresha akunguka kandi bakayishyura mu buryo butamuvunnye.
Mu karere ka Rutsiro habarurwa ababyeyi bafata shisha kibondo barenga ibihumbi8, aho abenshi biganje mu murenge wa Kivumu ufite abasaga 1,305 mu gihe umurenge ufite bake ari Boneza ufite 379.


text:
Abanyamakuru baturutse mu bitangazamakuru bitandukanye batangije amahugurwa y’iminsi 4 yatangiye ejo ku wa 17 kugeza ku wa 20 Mutarama 2022 mu Karere ka Gicumbi mu Intara y’Amajyaruguru, aho bakarishya ubwenge ku bijyanye no gusobanukirwa neza ibijyanye n’imihindagurikire y’ibihe, kubungabunga ibidukikije hagamijwe ko isi n’abayituye bagomba kuyifata neza, buri muturage agakora ibimukwiriye, kugira ngo mu gihe kizaza itazaba ubutayu.
Dr Boaz Kagabika impuguke ku bijyanye n’ibidukikije, yabwiye abanyamakuru ko ikigamijwe muri ayo mahugurwa ko ari kwigisha, kumenyesha abaturage amakuru ajyanye no kugabanura imyuka yangiza ikirere, ari na yo mpamvu buri imyaka 10 haterana inama ku rwego mpuzamahanga zihuza abayobozi bakuru b’ibihugu, hagafatwa ingamba zo gukumira ibishobora kwangiza ikirere harimo no kudakomeza gutema amashyamba, kuko atuma umwuka uva hasi utabasha kurema ibicu bibyara imvura.
Ati ‘‘Inama yabereye i Stockholm muri Suede mu myaka 50 ishize mu 1972 ari na yo ya mbere, yanzura ko ibidukikje bigomba kubungabungwa harimo ibinyabuzima n’ibitari ibinyabuzima ko bifite uruhare mu kiremwamuntu ari na we ugomba kubisigasira, akaba ari iyo mpamvu buri italiki ya 05 Kamena ari umunsi wahariwe kwita ku ibidukikije’’.
U Rwanda kimwe n’ibindi bihugu bitanga raporo buri imyaka 3 kugira ngo basuzume ibijyanye n’uburyo bw’imihindagurikire y’ikirere bitewe n’ibikorwa bya muntu, kuko byangiza akayunguruzo k’imirasire y’izuba (Ozone), ahantu hari hasanzwe ububobere, ibyatsi bitonshye, bigatuma bishyiraho, aho ibiyaga n’imigezi usanga bigenda bikama. Kugira ngo ibyo bisubire mu buryo uko byahoze, bisaba gufata ingamba hakiri kare, nko kubungabunga urwogogo rw’umuvumba, haterwa imigano, ubwatsi, ibiti, ku nkengero z’imigezi n’ibiyaga.
Leta kimwe n’abaturage barasabwa guteganya mbere y’uko ingaruka ziba (mitigation) gufata ingamba zo gukumira no kwiyubaka mu buryo burambye harimo no gushaka igisubizo ku kibazo cyabonetse(adaptation&resilience).
Rurangwa Felix umuyobozi ushinzwe amashyamba mu mushinga Green Gicumbi uterwa inkunga na FONERWA, yabwiye itangazamakuru ko mu rwego rwo gukumira no gushaka gukemura ikibazo cyamaze kuba, batangije umushinga ugamije kubungabunga icyogogo cy’umuvumba, ubworozi bw’inzuki, aho bashaka guhindura icyatsi (Green) mu mirenge 9 muri 21 igize ako karere, imwe muri yo hari Rubaya, Shagasha, Mukarange, Kaniga, Rushaki n’indi.
Ati ‘‘mu Icyogogo cy’umuvumba, dukora amaterasi y’indinganire, ubwatsi bw’amatungo, ibiti bivangwa n’imyaka, imishingiriro, imihembezo, bikorwa tugamije ko imihindagurikire y’ibihe idahinduka, kuko mu Rwanda dufite igihe cy’imvura n’igihe cy’izuba’’.
Umushinga Green Gicumbi Project’’ ni umushinga ugamije kongera ubudahangarwa ku mihindagurikire y’ikirere mu majyaruguru y’u Rwanda’’.
Ibyo rero bigomba kubungwabungwa, imyaka ihingwa ikabona imvura n’izuba buri kimwe mu gihe cyagenewe n’ubuzima bwa muntu bukarushaho kuba bwiza, iyo hatabayeho kubungabunga urusobe bw’ibinyabuzima, ni cyo gihe ibihe bigenda bihindagurika, ugasanga imvura iguye ari nyinshi cyane cyangwa izuba rigacana mu gihe kirerekire, imyaka ikarumba.
Rurangwa Felix yavuze ko ibiti bizana umwuka mwiza duhumeka, bigakurura n’imvura kubera umwuka uzamuka (Evaporation) bigatanga imvura, avuga ko amashyamba bagenda bayasazura nyuma y’imyaka 3, aho ako karere kagomba kuba igicumbi cyo kubungabunga ibidukikije.
Dr Boaz Kagabika yavuze ko u Rwanda rwagiye rufata ingamba zigamije gukumira ibyuka bihumanya ikirere harimo no gushyiraho ikigo cy’igihugu cyo gusuzuma imodoka zishobora guhumanya ikirere bakunze kwita ‘‘Control techinque’’, aho biteganywa ko imodoka zishaje zangiza ikirere zigomba kutemererwa gukomeza kujya mu muhanda ati ‘‘uwangiza, ni we womora kandi ni we wishyura’’.
Ingamba zagiye zifatwa mu Rwanda zigamije kubungabunga ibishanga, urwogogo rw’umuvumba, gusazura amashyamba ya Leta n’ayo abikorera, aho umuntu yemerewe gusarura incuro 3 rigasazurwa.
Habimana Jean Claude Umuyobozi ushinzwe Itumanaho muri (IUCN) Ikigo mpuzamahanga kibungabunga ibidukikije, International Union for Conservation of Nature (IUCN) yavuze ko babungabunga icyogogo cy’umugezi wa Sebeya , aho batera ibiti bya gakondo, kugarura ubwiza karemano (naturel) guca amaterasi, mu rwego rwo kwirinda ko ubutaka budatwarwa n’imivu y’imvura.
Mugisha Livingston intumwa yaturutse muri Ambasade ya Suede, yavuze ko bafite gahunda yo gukorana n’itangazamakuru mu rwego rwo kwigisha no kumenyesha amakuru agamije kubungabunga ibidukikije.
Mugisha Emmanuel Umunyamabanga Nshingwabikorwa w’Urwego rw’Abanyamakuru Bigenzura (RMC) ashishikariza abanyamakuru kwiga no gusobanukirwa neza akamaro ko kubungabunga ibidukikije kimwe no kubungabunga urusobe rw’ibinyabuzima ndetse n’uburyo umuturage yagira uruhare mu kubungabunga akayunguruzo k’izuba, kuko itangazamakuru ari umuyoboro abaturage babonamo amakuru mu gihe atanzwe uko bikwiriye.
Ayo mahugurwa yateguwe n’Urwego rw’Abanyamakuru Bigenzura (RMC) ku bufatanye n’Ikigo cy’Igihugu gitera inkunga ibidukikije Rwanda Green Fund (FONERWA) Ikigo mpuzamahanga cyita ku bidukikije Global Green Growth Institute (GGGI).
Basanda Ns Oswald


text:
Bamwe mu banyamuryango ba Koperative y’abarobyi COOPILAC, baratunga agatoki ubuyobozi bwayo kwigwizaho umutungo.
Koperative y’abarobyi COOPILAC igizwe n’abanyamuryango hafi 120 bo mu Karere ka Rubavu na Rutsiro.Bamwe mu bagize iyo koperative bavuga ko nta nyungu yindi babona uretse gutahana isambaza zo kurisha ubugali ngo naho ubundi yakijije bamwe mu bayobozi bayo Semajeri Mussa na Isiaka.
Umwe mu baturage bo mu karere ka Rubavu akaba n’umunyamuryango wa koperative COOPILAC , avuga ko isambaza ari imari ku masoko yose yo mu Rwanda cyane cyane i Rubavu na Goma muri Congo.Iyo ndyo ngo usanga ihuriweho na bose haba abakire cyangwa abakene.
Yagize ati “:Koperative COOPILAC, iroba isambaza nyinshi , buri munsi kandi zikagurwa cyane kuko zifasha abazirya kubona agasosi cyane ku bafite ubushobozi bwo hasi kuko usanga igiciro cy’inyama kiri hejuru.Ariko ikibabaje nuko kuva imyaka n’imyaniko iroba, icuruza ngo mu isanduku ya koperative nta faranga ribamo. Umuntu akibaza , aho amafaranga acuruzwa ku munsi ajya!Twumva ko koperative ihorana imanza, ariko ntitujya tumenya izarizo.Ahubwo twumva buri gihe abayobozi bacu Isiaka na Mussa babwira umubitsi gusohora amafaranga yishyurwa abavoka n’abandi bantu baba baje kubaza imikorere ya COOPILAC.”
Bamwe mu banyamuryango bavuga ko , Koperative yabo, COOPIRAC, ari imwe mu makoperative afite imanza nyinshi kandi itigeze itsinda .
Umunyamuryango utifuje ko izina rye ritangazwa ati:”Njye na bagenzi banjye twibaza amaherezo ya COOPILAC, bivugwa ko imaze gutsindwa hafi imanza 83, kandi nazo ntizirangizwe.Aribyo byatumbye itezwa cyamunara mu gihe yari yarananiwe kwishyura ideni rya miriyoni makumyabiri n’umunani ( 28.000.000 frws). Bivugwa ko imaze gutakaza hafi miriyoni zikababaka ijana ( 100.000.000 frws) ngo igaruze idani rya miriyoni 28.Murumva atari ubuswa koko.Niba COPILAC yaratsinzwe, urubanza rukarangizwa ntiyishyure , bikagera naho itezwa cyamunara irata amafaranga ngo bimare iki? Ikibazo si rwiyemezamirimo waguze koperative ahubwo COOPILAC, yibwe n’abayiyobora. Ihuhurwa n’abavoka bavuga ngo muzane amafaranga tubaburanire kandi bazi ko batazatsinda.Twumva kandi ngo , bamwe mu bayobozi bayo Mussa na Isiaka bayibonyemo igishoro.Tekereza nawe , mu gihe abarobyi baraye mu Kivu ijoro ryose n’imbeho , abandi baba biryamiye bwacya bakajya ku Kivu kugurisha isambaza.Bishyirira mu mifuko , abarobyi bagahabwa bitanu n’isambaza zo kurya.Ubundi bakiyubakira amazu ahenze abandi barara mu mazi .”
Mussa Semajyeri na Isiaka babwiye ikinyamakuru Gasabo ko COOPILAC , itunguka koko ariko ntibavuga aho umutungo ujya.
Isiaka ati:”Ndi mushya mu buyobozi , sinamenya iby’umutungo wa COOPILAC , wabaza Mussa wayiyiboye mbere.”
Mussa Semajyeri ati:Nta kibazo COOPILAC ifite , ibyo kwigwizaho imitungo sibyo , nukutubeshyera nta nzu nziza nubatse mbamo , uretse ko ngenda mbyumva bihwihwiswa.”
Mu rusange isambaza zigira amafaranga menshi kuko nta kindi bisaba uretse gushyiramo umuraga gusa ( uvamo isambaza ), ubundi umusaruro w’amafi ukuzura mu kiyaga cya Kivu. Keretse iyo habaye gahunda y’ikiruhuko cy’uburobyi hagamijwe guha amafi umwanya wo kongera kororoka, no kongera umusaruro.Kuba rero COOPILAC , yarahombye , igatezwa cyamunara ngo byose biri ku mutwe wa mussa na Isiaka.


text:
Ibisobanuro birambuye
Ibiranga ibicuruzwa
● XGEAR inflatable sup ni 10 '6''uburebure, kandi twateje imbere guhagarara no kuringaniza hamwe na 32' 'y'ubugari.Uburemere ni 19.8Ib kandi uburemere bushyigikiwe bugera kuri 300Ib.
● XGEAR yoroheje yoroheje ihagarara hejuru ya paddle ikozwe mubitutu byikubye kabiri ibikoresho byo kudoda (Max 1 bar cyangwa 14.5Psi) nibikoresho byujuje ubuziranenge bya gisirikare.Kwiyuhagira gusya uhagaze hejuru ya padi hamwe na Non-Slip EVA ifuro, nibyiza kurwego rwose rwubuhanga kandi ntarengwa kugirango wirinde kugwa mumazi.
Pump ifite igipimo.Ikibaho cya sup paddle hamwe nibisumizi 3 bitanga ituze ryiza na manuuverability, ntabwo bikenewe igikoresho cyo gushiraho fins.
Sup Ikibaho cyacu cyaka cyane hamwe na D-impeta kugirango itekane neza, umugozi woroshye cyangwa intebe ya Kayak.Harimo kandi ihumure ryirabura rya diamant groove traction pad.
Icyitonderwa: Nkuko ibicuruzwa bihora bivugururwa, nyamuneka twandikire kubisobanuro biheruka.
Taboneka ibara kuburyo bune:
Icyitegererezo # 1:
Icyitegererezo # 2:
Icyitegererezo # 3:
Icyitegererezo # 4:
XGEAR ISUP hamwe nibikoresho byuzuye bya paddleboard, ibi bikoresho bya padi nkibiri munsi :
1. Inflatable stand Up Paddle Board;
2. Kuzamura ibishishwa bya aluminiyumu;
3. Intoki zo mu kirere;
4. Umufuka wabitswe- agasakoshi keza;
5. Kurangiza / skeg yo gukurikirana;
6. Gusana ibikoresho;
7. Umutekano / Kayak paddle leash.
Uburyo bwo guteranya ubwubatsi:
1. Kuramo ikibaho cyiziritse hanyuma ubishyire hejuru yubusa.
2. Noneho shyira ibikoresho binini.
3. Menya neza ko intoki ya valve iri mumwanya ukwiye - “hejuru no gufunga”.
4. Huza gusa valve na pompe, hanyuma ubyuke kugeza umuvuduko mwinshi ugeze.
Uburyo bwo guhindagura no gupakira:
1. Bijyana ahantu hahanamye kandi wibuke kureba neza ko ikibaho cya paddle gifite isuku kandi cyumye.
2. Kanda hanyuma uhindure intoki ya 1/4 uhindure isaha kugirango urekure umwuka
3. Kuraho fin nini
4. Kuzamura ikibaho cya sup kuva mumazuru hanyuma ukomeze gusohora umwuka mugihe uzunguruka
5. Bika ikibaho kizinze mu gikapu.
Iyi stand up paddle board irashobora kubikwa no kuyitwara, irashobora guhunikwa kugirango ingendo yoroshye, ihindurwe hanyuma ishyirwe mumufuka.Iyo ugeze aho ujya, urashobora guhita winjiza ikibaho hamwe na pompe hanyuma ukinjira mumazi ako kanya.
Birakwiriye mubidukikije byinshi byamazi.Nka ssurfhore surfing, guswera, row mu kiyaga, gusinzira, yoga, kuroba, gutembera n'ibindi.Igishushanyo cyihariye cya XGEAR hamwe no kudafata ibyemezo birinda umutekano kandi biramba, bityo rero biratunganijwe muburyo bwose bwubuhanga.


text:
Gukosora imyifatire, Igurishwa Rishyushye Hasi Inyuma Yunganira Guhindura Clavicle Umwanya wo gukosora
Ibicuruzwa birambuye
Ibibazo
Ibicuruzwa
Icyitegererezo No.:AFT-B006
Amashanyarazi:Amashanyarazi
Imishinga yo Kurinda:Ameza ya Tennis Umupira, Badminton, Imipira ya Tennis, Umupira, Basketball
Itsinda ry'imyaka:Abakuze
Ibikoresho:Ibindi, Byiza Byiza Ok Imyenda, Numukandara Uhinduka, Ok Imyenda, Umukandara Uhinduka
Aho byaturutse:Hebei, Ubushinwa (Mainland)
Izina ry'ikirango:Aofeite
Inganda:Uruganda hamwe na serivisi yohereza hanze
Ingano:SML XL XXL, Inyuma yinyuma
Uburinganire:Isi yose, Ikosora yimyifatire, Isi yose, Kugabanya ububabare bwinyuma
Ibara:Umutuku, Umweru, Umukara, Umweru, Umukara, Umutuku
Serivisi:OEM / ODM, Inkunga Yinyuma
Ikirangantego:Urashobora Gucapa Ikirango cyawe
Ikiranga:Byoroheye, Byahinduwe kandi Bikora
Izina RY'IGICURUZWA:Umukandara Muto Yinyuma Yinyuma Yumukandara
Amakuru yinyongera
Gupakira:1 pc / umufuka
Umusaruro:70000 Igice / Ibice buri kwezi
Ikirango:Aofeite
Ubwikorezi:Inyanja, Ubutaka, Ikirere
Aho byaturutse:Hebei, Ubushinwa (Mainland)
Ubushobozi bwo gutanga:70000 Igice / Ibice buri kwezi
Icyemezo:CE / FDA / ISO9001 / ISO13485
Icyambu:Tianjin
Ibisobanuro ku bicuruzwa
Ikosora Ikosora Ibiranga super thin hepfo yinyumaInkungagushushanya umukandara ukurikije ergonomique ishusho 8 ishusho, itanga umuvuduko winyongera ushobora kwihutisha no gukosora igihagararo cyigitugu kandi ugakomeza urutugu mumwanya mwiza.Inkunga YinyumaGukosora Imyifatire Yoroshye ifuro ya padi kugirango ibangikanye neza kandi neza.Lumbar Inyumaipamba yo kubika ipamba munsi yintoki itanga ihumure ryongerewe.Impfizi ebyiri zitanga umwanya uhagije.
Izina: Umukandara udasanzwe wo hasi winyuma wumukandara Ikirango: Aofeite Icyitegererezo: AFT-B006 Ingano: Ingano isanzwe Ibara: Umukara Ibikoresho nyamukuru: imyenda yo mu rwego rwo hejuru ok, hamwe n'umukandara ushobora guhinduka Ipaki: pp / pe umufuka noneho mumakarito Kohereza: DHL, FedEx, TNT.SF.UPS no kohereza mu nyanja cyangwa mu kirere. Kwishura: L / C, T / T, Western Union, MoneyGram, Paypal, kwishyura neza, ubwishingizi bwubucuruzi. Icyemezo: CE / FDA / ISO9001 / ISO13485
Ibiranga
· Guhindura byuzuye kutagabanya uni-igitsina kubagabo & abagore
· Ikibaho cyabugenewe kugirango ufate ibitugu inyuma mugihe ukurura
igifu cyawe
· Gufasha guhagarara muremure kandi uremereye kugirango ugaragare neza kandi wumve ukiri muto
kandi ukosore igihagararo cyawe
· Kuranga ibishya kandi byiza
· Byihishe munsi yimyenda yawe
Imashini ishobora gukaraba
Imikorere
· Gufasha guhagarara muremure kandi uremereye
· Fasha gukosora igihagararo cyawe
· Guca intege ibitugu byunamyeno guswera muri rusange
Kugabanya ububabare no kugabanya umuriro
Turi abahanga mubuvuzi nibicuruzwa byamagufwa nkaGupfukamaInkunga, Ikibuno Inyuma Gushyigikirwa, Ikosora Umwanya, Inkunga ya Wrist,InkokoraInkunga,IkirengeInkunga, Inkunga y'intugu Inkunga,Inkunga y'ijosin'ibindi.Ikindi kandi kimwe mubikorwa byacu biranga gahunda.Turashobora kubyara ibicuruzwa hamwe nikirangantego cyawe cyo gushushanya hamwe nagasanduku k'amabara.Dutegereje kuzakorana nawe igihe kirekire!
Gushakisha ByizaInyuma YumukandaraUruganda & utanga isoko?Dufite amahitamo yagutse kubiciro byiza kugirango tugufashe guhanga.Umukandara Winyuma Yinyuma Yinyuma Yumukandara wujuje ubuziranenge.Turi Ubushinwa Inkomoko Yuruganda Yinyuma Yumukandara.Niba ufite ikibazo, nyamuneka twandikire.
Ibyiciro byibicuruzwa: Ikosora


text:
Abantu benshi batekereza ko bagomba kuba bakiri bato kugirango bige ururimi rushya nk’icyongereza.
Mubyukuri, mu buryo bumwe cyangwa ubundu kwiga icyongereza uri mukuru byaba imwe mu mpamvu yatuma umenya icyongereza vuba kurusha abakiri bato.
Dore uburyo wakoresha ugatangira kwiga icyongereza ku myaka iyo ari yo yose, gusa tugiye kwibanda mu gihe uri mukuru.
1. kureba firime ziri mu cyongereza, ibiganiro, indirimbo, n’amakuru kuri Telivisiyo
Kureba firime na amakuru yo kuri televiziyo biri mu cyongereza wihitiyemo kandi ukunda, ibi bituma kwiga icyongeraza byoroha ariko ni byiza kurushaho mu gihe uri kureba firime cyangwa amakuru kuri televiziyo hariho subtitles, ku muntu w’umutangizi mu kwiga icyongereza.
Ikintu ugomba kuzirikana nuko ugomba kutarambirwa kuko kwiga ururimi rushya bisaba guhozaho, imbaraga ubishyiramo nizo zigena ingano y’umusaruro.
2. Gukoresha Inkoranyamagambo (Kinyarwanda – English Translation)
N.B; guhora uhindura ururimi rwawe kavukire rwi Kinyarwanda ukoresheje inkoranyamagambo urushyira mu cyongereza. ugomba kuzirikana ko ururimi rwose rufite imiterere yarwo rwihariye, bigatuma bidashoboka guhinduranya neza kuva mu rurimi rumwe ujya murundi rimwe na rimwe, bityo gukoresha Inkoranyamagambo (Kinyarwanda – English Translation) ni bumwe muburyo wakwifashisha.
Nimba utarigeze wiga icyongereza na rimwe cyangwa ukaba waracyize mu mashuri abanza hakaba haciyeho imyaka ukaba utakibuka gukoresha ururimi rw’icyongeraza, uburyo ushora gukoresha mu gihe nta buryo ufite bwo gusubira mw’ishuri cyangwa ukaba nta amafaranga ufite ahagije kuburyo wowe ubwawe Wabasha kwishakira mwarimu ukamwishyura akazajya akwigisha icyongera wenyine.
Ikoranyamagambo y’Ikinyarwanda igufasha kuba wafata ijambo riri mu kinyarwanda ukarihindura mu cyongereza cyangwa ijambo riri mu cyongerea ukarihindura mu Kinyarwanda.
Ushobora kujya mwisomero rikwegereye ugatira Ikoranyamagambo Kinyarwanda-English byashokoka ukaba wanayigura ukayitunga, cyangwa ugakoresha Porogaramu iboneka muri gahunda za mudasobwa cyangwa iza telephone (android) mugihe wayishyizemo.
kanda link
• Muri Android
• Muri mudasobwa
3. Kwiga ibihe 3 byingenzi byi cyongereza ndetse no gusoma ibitabo cyangwa ibinyamakuru
Ubusanzwe gusoma ni igice cyingenzi cyo kwiga ururimi rushya, nibyiza rero guhora witoza gusoma ibitabo biri mu cyongereza bituma wiga inshinga nshyashya, n’uburyo bwo gukora interuro zo mu cyongereza.
Si ukuvuga ko Wabasha gusoma ibitabo byose , ikiza ubugomba kumenya ibitabo ukunda ukaba aribyo wibandaho kandi nabyo ukamenyamo;
Ninde uvugwa?, Byagenze bite?, Kuki byabaye?, Byabereye he?, na Byabaye ryari? Ibi nibyiza cyane kuko mu gihe urigushaka gushiramatsiko yibibazo wibaza bituma ukomeza gusoma nturambirwe.
Bya byiza ibi kubikora kubwoko bwose bwi bw’igitabo urimo gusoma.
Hari ibihe 3 inshinga ishobora gutondagurwamo by’ingenzi; aribyo mu Cyongereza bita;
• Past
• Present
• Future
kanda link
Nyuma yokumenya gukoresha ibihe 3 byingenzi utangira no kwigiraho ibindi buhoro buhoro
4. kwitoza kuvuga Icyongereza buri munsi uko cyaba cyingana kose
Inzira nziza yo kwiga ururimi rw’Icyongereza nukugerageza burimunsi ukakivuga gake gashoboka. ntacyo bitwaye niba uzi gusa amagambo atabasha kugukorera interuro y’Icyongereza cyangwa niba uzi kuvuga neza, umunsi ku munsi nkuko watangiye uwimenyereza kuvuga inshinga gake gake utangira no gushobora gukora interuro ndende.
Nimba mu ncuti cyangwa abavandimwe bawe harimo umuntu uzi Icyongereza wajya ugerageza ukamuvugisha byibuze rimwe kumunsi mukoresheje Icyongereza. Ibi biri mubituma umenya Icyongereza vuba kuko uba ubikora ubyishimiye kandi uri gufashwa n’umuntu wishimiye.
5. Kumva Radio zicishaho ibiganiro biri mu cyongereza
Bumwe mu buryo bwiza bwo kumenya no kunoza imyumvire yawe yo kumva icyongereza ni ugukurikirana ibiganiro ukunda binyura kuri Radio biri mucyongereza
Mu gihe urimo urumva ikiganiro wasimo icyumva mu cyongereza bibaye byiza waba ufite ikayi n’ikaramu kugirango ugerageze kwandika amagambo y’ibanze, insanganya matsiko cyangwa igitekerezo rusange cyicyo ikiganiro wahisemo kumva bityo bizatuma ukomeza kugira umwete wokumva ukeneye kuzajya umenya ibyavugiwe byose mu kiganiro.
Muri make ni ukwandika amagambo cyangwa interuro utumva yagarutsweho kenshi hanyuma ukareba ibisobanuro.


text:
kuri Gereza ya Nyamagabe uyu munsi kuwa 08 Gashyantare 2022, bahawe amahugurwa y’umunsi umwe yahawe abacungagereza, ajyanye no kwita ku muntu wahuye n’ihungabana hagamijwe kwita ku buzima bwo mu mutwe igihe umuntu yahuye nicyo kibazo.
Ni amahugurwa yatanzwe n’Umuryango utegamiye kuri Leta “Goodnewsrwanda” ku bufatanye na RCS, icyari kigambiriwe muri ayo mahugurwa ni uguha ubumenyi abacungagereza bujyanye no kwita ku wahuye n’ihungabana cyane ku mfungwa n’Abagororwa mu gihe bari muri Gereza hagamijwe kubungabunga no kwita ku buzima bwo mumutwe, kuko uwo muryango ufite inshingano zo kwita ku bana bo ku muhanda, kurwanya ubukene, guharanira amahoro ndetse no kurengera uburenganzira bw’ikiremwa-muntu.
Umuyobozi wa Gereza ya Nyamagabe, SSP Marie Grace Ndwanyi, ni we wafunguye aya mahugurwa, aha ikaze abaje kuyatanga anasaba abayitabiriye kuyakurikirana neza, kuko ari amahirwe bagize.
Yagize:” Tubahaye ikaze kuri gereza ya Nyamagabe tubashimira n’umwanya wanyu wo kuza kuduhugura, ku bijyanjye no kwita ku bahungabanye ndetse nasaba abitabiriye aya mahugurwa kuyaha agaciro, kuko aya ari amahirwe mubonye ndetse nkaba mbashishikariza kuzasangiza ubumenyi muri bukuremo abatabashije kuyitabira.”
Umuyobozi w’uwo muryango Pius Nyakayiro ari kumwe na Hamne Gunilla, ni bo batanze amahugurwa kuri abo bacungagereza bagera kuri 25, bashobora gufasha abantu bahuye n’ikibazo cy’ihungabana hagamijwe kubungabunga no kwita ku buzima bwo mu mutwe.
Aya mahugurwa biteganyijwe ko ku munsi w’ejo azakomeza aho azahabwa Imfungwa n’Abagororwa bagera kuri 50 bazafasha abandi batazabasha kuyitabira.


text:
Amajyaruguru: Urubyiruko ruravuga ko impano zarwo zipfukiranwa ntizimenyekane.
Nov 9, 2022 - 12:47
Urubyiruko rwo mu bice bitandukanye bigize iyi ntara ruvuga ko impano zarwo zipfukiranwa ndetse hari n’abatabona aho ruzigaragariza kugira ngo rubone n’abarufasha kuzizamura.
Hashize imyaka 18 u Rwanda rutarenga umutaru mu nzira irujyana mu gikombe cy’Afurika kuko ruheruka kugera mu matsinda muri 2004.
Ni ibintu bamwe mu bakunzi ba ruhango bakunzekwinubira, cyane cyane nk’iyo u Rwanda rwasohotse rugahita rugaruka ntaho ruragera, kugeza n’ubwo umukuru w’igihugu yigeze gutanga inama ko byaba byiza Abanyarwanda baretse umupira bakajya mu bindi.
Mu gushaka igisubizo cy'iki ki8bazo, hari abavuga ko kubaka umupira w’u Rwanda byahera mu bakiri bato, abenshi bakabishingira bahereye ku kuba mu ikipe y’igihugu hakunze guhamagarwa abantu badahinduka, banakuze ariko badakora impinduka.
Kugeza ubu hari abatangiye kuzamura abana bakiri bato kugira ngo bazatange umusanzu mu kuzahura umupira w’u Rwanda.
Gusa iyo uganira na rumwe mu rubyiruko ruvuga ko hari abafite impano bagorwa no kubura aho bazigaragarariza ndetse no kubona ibibuga n’ibindi.
umwe ati: "Dufite abakinnyi turusha gukina ariko kumenyekana birakomeye! Icyambere, iyo ugerageje gukunda umupira ubanga karere yo mu bipirizo. hari nubwo uyikina ikamanuka mu misozi ikagwamu mishubi[amahwa] ikaba iramenetse noneho ugasanga kubona umupira ni imbogamizi!"
Undi ati: " Cyane cyane mu cyaro, usanga nk'abakobwa ugasanga...mbese hari ukuntu umuntu avukana impano noneho akicirwa na kavukire ye kuko hari abana benshi bo mu mujyi usanga biga mu bigo byigenga ugasanga bashaka buryo ki bababonamo za mpano kandi twe duhari tuzifite kandi twavukanye tukabura aho zikurira, nabyo bikaba imbogamizi."
Nyuma yaho mu gice cy’Amajyaruguru habonetse umuterankunga witwa Tony Football Excellence Program, waje kuzamura impano z’abakiri bato, avuga ko yaje gushyira itafari ku mupira w’ u Rwanda, nk'uko Rubega Lizete abivuga.
Ati: "Twebwe ni uguha urubuga rugari noneho tukareba za mpano. Niyo mpamvu dukorana n'abayobozi kugira ngo nabo badufashe kumenya abo babana nabo umunsi ku wundi, badufashe kubamenya kurusha uko twe twavuga ngo umwana wo kwa kanaka. Ahubwo abarezi babana nabo nabo bakadufasha abafite impano, abo dushobora gukurikirana."
Rumwe mu rubyiruko rwahereweho ruvuga ko rwishimiye kuba rwabonye umuntu ugiye kubazamurira impano zari zaraheranwe n'icyaro.
umwe ati: "Nagize amahirwe yo kugera hano, mbona abafatanyabikorwa bisumbuyeho badufasha nuko nkajya ku rwego rwo hejuru."
Abakurikiranira bya hafi iby’umupira w’amaguru mu Rwanda bashimangira ko ukwiye kuzahurwa binyuze mu bakiri bato ariko nanone bakavuga ko kugira uzagere kure hakwirindwa amarangamutima mu kuzamura abana, hakitwabwa kubashoboye.
@Emmanuel Bizimana/Isango Star –Amajyaruguru.


text:
Harabaturiye n’abarema isokorya Byangabo mu karere ka Musanze bavuga ko babangamiwe n’imyanda imenwa inyuma yirisoko kuburyo ngo umunoko wabarembeje bakifuza ko ubuyobozi bwabafgasha abayihamena bagakumirwa ubuyobozi bw’ Akarere ka Musanze bwatubwiyeko ikikibqzocyiri hafi kgukemuka kukongohari ikimoteri kigezwehocyubatswe iyimyanda izajya ishyirwamo .
Ukigera mu isoko rya byangabo riherereye mumurenge wa busogo ubona ari isoko riremwa na benshi, werekeje inyuma yaryo hatuye n’abantu uhasanga akandi gasoko gatoya gacururizwamo itabi rizwi nkibikamba, abandi baba bacuruza ubwatsi buboha imisambi n,ibirago byose bikikijwe, ikimoteri kimenwamo imyanda, kuburyo kuhaca wipfuka amazuru, bitewe n,umunuko urikomokamo .
imyanda ihamenwa bemeza ko ituruka mu isoko rinini indi ikazanwa n,imodoka murucyerera ikaba ituruka mutubari .iyimyanda yiganjemo imiheha ya plastike ndetse n,ibimene by;amacupa ibi byose nibyo abagituriye baheraho basaba ko cyahimurwa.
Umwe muribo yagize ati   iki nicyo umuyobozi w,akarere ka MUSANZE Nuwumuremyi Jeanine aheraho buvuga ko hafi aho hari ikimoteri kivuguruye kuburyo hari gahunda yuko iyi ibangamiye abaturage izajya ijyanwamo yagize ati <hafi y’Ishuri rya Cavem kuri Busogo hari ikimoteri navuga kigezweho kubera ko bafite imoteri cyubatse mu buryo bwa kijyambere ku buryo usanga abantu batandukanyije imyanda, amashashi bayashyize ukwayo, bizabyazwa umusaruro hakurikijwe ubwoko bw’imyanda babonye”. Arongera ati <niyo mpamvu uzasanga amashashi bayashyize hamwe, hari abaza kuyabatwarira, ibintu by’amacupa babishyize hamwe, bityo ugasanga imyanda iri kugenda itandukanywa, ariko icyo Abanyamusanze bakuramo, banishimira ni iyo fumbire y’imborera imeze neza bashobora gufumbiza iyo mirima yabo”.
Kugeza ubu hirya no hino mu rwanda hagenda hagaragara ikibazo cy,imyanda imenwa mu bimoteri rusange ariko abaturage bagakomeza gutaka ko biba bidatunganyijwe Neza Kuko Bibatera Uburwayi.ariko ikigaragara nkumuti nuko muri akakarere ka
Musanze hatangiye inganda zibyaza umusaruro iyo myanda igahindurwamo ifumbire yifashinswa nabahinzi, uyu ni numushinga munini igihugu gifite nkuko Ikigo cy,igihugu gishinzwe isuku n,isukura WASAC kuburyo nkomuri Kigali harimo kubakwa inganda zizajya zitunganya iyo myanda ikabyazwamo ifumbire ikenerwa nabahinzi .


text:
Umwana w’umukobwa uherutse kugaragara ku muhanda mu Mujyi wa Kigali ari gusubiramo amasomo anashakisha imibereho acuruza imbuto ku gataro bigakora benshi ku mutima, yatangiye kubona abagiraneza bamufasha aho ubu yabonye ishuri ryiza rigezweho ryamwemereye kuzaryigamo ku buntu.
RADIOTV10 yanditse bwa mbere inkuru y’uyu mwana w’umukobwa witwa Amina Uwikuzo wo mu muryango utuye mu Mudugudu wa Bwiza, Akagari ka Rwampara, Umurenge Kigarama mu Karere ka Kicukiro, yari yaganiriye na Tito Harerimana wafashe aya mashusho.
Uyu Tito Harerimana yari yabwiye RADIOTV10 ko ubwo yariho agenda mu bice bya Gikondo hafi y’ahazwi nka sansinike, ari bwo yabonye uyu mwana w’umukobwa yicaye ku muhanda asubiramo amasomo ari no gucuruza imbuto ku gataro, bikamukora ku mutima, agashakisha aho ataha agashyirwa ahamenye.
Uyu musore wanashyize aya mashusho kuri Twitter, yavugaga ko kubera ishyaka yabonanye uyu mwana w’umukobwa, yumvise hari icyo yakora agahitamo gusangiza abantu aya mashusho kugira ngo niba hari umugiraneza wamufasha, abikore.
Ni na ko byaje kugenda kuko hari benshi babonye ariya mashusho bagahamagara uyu musore bamubaza uburyo bagera kuri uyu mwana w’umukobwa kugira ngo bamufashe.
Tito Harerimana wanatangije uburyo bw’ikoranabuhanga bwo gukusanya inkunga yo gufasha uyu mwana, uyu munsi yabwiye RADIOTV10 ko Imana yatangiye kumva amasengesho ye kuko uyu Uwikuzo Amina yabonye ishuri ryiza agomba kwigamo ryamwemereye nta kiguzi.
Ni ishuri rya Rwamagana Leaders School, ryemereye uyu mwana kuza kuryigamo nyuma yo kubona amashusho ye ndetse n’inkuru zamukozweho.
Tito Harerimana yagize ati “Abayobozi b’iri shuri babonye Amina [umwana ukunda kwiga ubikora acuruza agataro] bumva bashatse kugira icyo bamufasha mu myigire ye. Bavuga ko bifuza kumuha scholarship yo kwiga muri kiriya kigo akigira ubuntu guhera mu wa kane kugera mu wa gatandatu.”
Uyu mwana uretse kuzasonerwa amafaranga y’ishuri, iri shuri rizajya rinamuha ibikoresho byose byaba iby’ishuri, imyenda y’ishuri ndetse n’ibikoresho by’ishuri n’iby’isuku.
Amina uzatangira kwiga muri iri shuri risanzwe riri mu bigo bikomeye mu Rwanda mu mwaka w’amashuri utaha uzatangira muri Nzeri, azahitamo ishami azigamo muri atanu asanzwe ahaba.
Iri shuri risanzwe rinatsindisha ku kigero cyo hejuru, abaryigamo bishyura ibihumbi 350 Frw ku gihembwe, kikaba kigezweho aho gifite ibikoresho bihagije bifasha abanyeshuri bahiga.
Tito Harerimana uvuga ko yishimiye kuba uyu mwana yabonye iri shuri ryiza, yagize ati “Mu by’ukuri rigiye kumufasha kwiga neza, yajyaga yiga agataha akajya gucuruza, akajya mu turimo two mu rugo byabaga bigoye ariko aha agiye kwiga atazahura n’ibindi bimurangaza.”
Uwikuzo Amina wakoze benshi ku mutima, asanzwe akomoka mu muryango w’abana batandatu utifashije kuko umubyeyi wabo umwe [Nyina] asanzwe akora akazi ko mu rugo akaba ari na we wajyaga uha igishoro umwana we kugira ngo ajye gucuruza imbuto bityo babone ibibatunga.
Amina avuga ko aya mahirwe yabonye adashobora kuyapfusha ubusa kuko uburyo yigagamo abuzi bityo ko kuba abonye aya mahirwe yo kwiga neza, azayabyaza umusaruro.
Yasezeranyije ubuyobozi bw’iri shuri, kutazabatenguha kuko asanzwe akunda kwiga by’umwihariko ko ubu agiye kubikora neza kuko muri iri shuri ntakihabuze cyangwa ngo habe hari icyamurangaza.
source :radio tv10


text:
Isomo ryo mu Ibaruwa yandikiwe Abahebureyi 5,1-10
Umuherezabitambo mukuru wese atorwa mu bantu kandi agashyirirwaho gufasha abantu mu mubano wabo n’Imana; ashinzwe guhereza amaturo n’ibitambo bihongerera ibyaha. Ubwo na we ari umunyantege nke muri byinshi, ashobora kumva abatarasobanukirwa, bagihuzagurika; kandi nk’uko atambirira ibyaha by’imbaga, na we aboneraho guhongerera ibye bwite. Nta wiha ubwe bwite icyo cyubahiro, ahubwo gihabwa uwo Imana ibihamagariye, kimwe na Aroni. Mbese nk’uko Kristu atihaye ubwe iryo kuzo ryo kuba Umuherezagitambo mukuru, ahubwo akaba yararihawe n’Uwamubwiye ati «Uri umwana wanjye, ni jye wakwibyariye uyu munsi»; kimwe n’uko avuga ahandi ati «Uri umuherezagitambo iteka ryose, wo mu cyiciro cya Malekisedeki.» Mu gihe cy’imibereho ye yo ku isi, ni We wasengaga atakamba mu miborogo n’amarira, abitura Uwashoboraga kumurokora urupfu, maze arumvirwa kuko yagororokeye Imana. Nubwo yari Mwana bwose, ibyo yababaye byamwigishije kumvira; maze aho amariye kuba intagereranywa, abamwumvira bose abaviramo isoko y’ubucungurwe bw’iteka. Imana yamugize Umuherezagitambo mukuru wo mu cyiciro cya Malekisedeki.


text:
Itorero Methodiste Libre conference ya Kibuye yatangiye guhunda yo guha abana bo mu miryango ikennye, ibiribwa, imyambaro n’ibikoresho by’ishuri mu rwego rwo kubakundisha ishuri.
Ni mu gihe ababyeyi b’abana bavuga ko ubukene no kubura ibikoresho by’ishuri biri mu byatumaga abana bata ishuri.
Ibi babitangaje ubwo Itorero Methodiste Libre mu Rwanda paruwasi ya Kibuye ryahagaba abana 45 bo mu miryango itishoboye ibyo kurya n’ibikoresho by’ishuri mu rwego rwo kubarinda guta ishuri. Iki gikorwa cyanitabiriwe n’abavugabutumwa bwo muri iri torero baturutse muri Leta zunze ubumwe za Amerika.
Xaverine Mukakaramuka, ufite umwana w’imyaka 9 yavuze ko ubufasha umwana we ari guhabwa buzatuma atava mu ishuri kuko mpamvu zitera abana kuva mu ishuri harimo gutaha akabura ibiryo.
Ati “Umwana wanjye bamuhaye, ibyo guteka, imyenda, inkweto n’amakaye. Ibi bikoresho bamuhaye bizamurinda guta ishuri kuko impamvu abana bava mu ishuri ari inzara ibatera kujya gushaka aho yakura 100 ryo kurya no kuba yabuze ibikoresho by’ishuri”.
Zanika Marie Thereze, umubyeyi ufite ubumuga bw’uruhu, afite umwawa wiga mu mwaka wa gatatu w’amashuri abanza, yagorwaga no kumubonera ibikoresho by’ishuri n’umwambaro w’ishuri.
Ati “Imana yaratwibutse, tubashije kubona ibikoresho by’ishuri. Abana bacu tugiye kubaba hafi nk’ababyeyi ntibazongere kuva mu ishuri”.
Rev. Past. Samuel Kayinamura, Umuyobozi w’itorerero Methodise libre mu Rwanda yabwiye IGIHE ko nk’itorero icyo bihaye intego yo kuzamura imibereho mu miryango inkennye binyuze mu gufasha abana gukunda ishuri.
Ati “Tubinyuza mu guha abana ibikoresho by’ishuri, imyambaro y’ishuri, tubinyuza no mu kubafasha kubona indyo yuzuye kugira ngo imirire yabo igende neza. Ni ibikorwa tubona ko bizagabanya abana bata ishuri kuko mu mpamvu zituma abana bata ishuri harimo n’ubukene n’imibereho mibi mu miryango ikennye”.
Rev. Past. Jim La Barr, uhagarariye itorero Methodiste Libre mujyi wa Harvest chape muri Leta zunze ubumwe z’ Amerika yabwiye abana n’imiryango batera inkunga ko bagenzi babo bo muri Amerika babakunda kandi ko bashishajwe n’uko imibereho yabo yaba myiza binyuze mu burezi.
Ubushakashatsi bwa Gatanu ku mibereho y’ingo mu Rwanda (EICV5), bwagaragaje mu karere ka Karongi mu mashuri abanza abanyeshuri bitabira ari 91,3%.


text:
Kuri uyu wa 2 tariki ya 9 Ukwakira 2018 ishuri rya Lycée de Rusumo ryizihije Mutagatifu Yohani Lewonardi, Umutagatifu ryisunze.
Ibirori byo guhimbaza uwo munsi mukuru byabimburiwe n’Igitanbo cya Misa cyatuwe na Nyiricyubahiro Musenyeri Antoni KAMBANDA, Umwepiskopi wa Diyosezi ya Kibungo.
Mu nyigisho ya Misa Umwepiskopi yagarutse ku ndangagaciro zikwiye kuranga abarererwa muri iryo shuri. Ahereye ku masomo ya Misa yari ateganyijwe uyu munsi yibukije urubyiruko rurererwa muri Lycée by’umwihariko, n’urubyiruko muri rusange ndetse n’abakristu bose, ko bakwiye kuyoborwa na Roho Mutagatifu aho kugengwa n’umubiri
focussed laboratory tests. tadalafil for sale partner’s needs, expectations, priorities and preferences..
.
“Roho Mutagatifu ni We uyobora abantu
inhibitor what is cialis Malaysian men aged 40 and above is 16%. Based on these.
. Ni We ukora ku mutima agahindura abantu. Pawulo Mutagatifu watotezaga abakristu yabaye umwogezabutumwa w’amahanga”.
Kuyoborwa ba Roho bituma bera imbuto z’urukundo, amahoro, ubuntu, ubudahemuka, ineza no kumenya kwifata.
“Umuntu w’amahoro agomba guhora ari umusemburo w’amahoro, umuntu wishimye ahora atera abandi kwishima” Mu ivanjili umuryango wa Marita, Mariya na Razalo wari umuryango urangwa n’imbuto za Roho Mutagatifu. Urangwa no gusenga n’ibikorwa byiza. Yezu yakundaga kuwugenderera. Natwe dukwiye kubigiraho gusenga no gukora ibikorwa byiza.
Muri icyo gitambo cya Misa hatanzwemo ubutumwa ku bagabuzi b’ingoboka b’Ukaristiya ndetse hatangwa n’Amasakaramentu ya Batisimu n’Ugukomezwa. Hakomejwe abana bagera kuri 20.
Ishuri rya Lycée de Rusumo ryatangiye mu mwaka wa 1999 ku gitekerezo cyaturutse kuri Padiri Yohani Lewonardi NKURUNZIZA wakoreraga ubutumwa muri Paruwasi ya Rusumo afatanyije n’ababyeyi bari bahuje igitekerezo ababumbira muri Association yitwa APERU, maze ku itariki ya 4 Ukwakira 1999 batangira ishuri ryitwa APERU. Rigishingwa ryayobowe n’umulayiki witwa Bwana Célestin HAKIZIMANA.
Nyuma y’aho ishuri ryeguriwe burundu Diyosezi ya Kibungo, riragizwa Mutagatifu Yohani Lewonardi ngo aribere umurinzi
.
Ubu ni Ishuri rya Diyosezi Gatolika ya Kibungo riyoborwa n’umusaseridoti, ugenwa n’Umwepiskopi. Dore abariyoboye kuva ryashingwa.
– 1999-2002: Bwana Célestin HAKIZIMANA
– 2003-2006: Padiri Fidèle NTAWIZERA
– 2007: Padiri Nestor HARUSHYAMAGARA
– 2007-2010: Padiri Dieudonné UWAMAHORO
– 2011-2013: Padiri Anicet NDAZIGARUYE
– 2013-2014: Padiri Napoléon UWIMANA
– 2015-2018: Padiri Jean Paul NSHIMIYIMANA
Murasanga ku mugereka ka Dépliant kagaragaza Incamake y’amateka y’iryo shuri, uburere buhatangirwa, indirimbo yubahiriza ishuri, intego n’indangagaciro rishingiraho uburere buhatangwa.
Depliant du Lycee de Rusumo[1]
Mu ijambo risoza ibirori, Umwepiskopi yagarutse ku gaciro k’uburezi ku muntu, maze yifuriza abarezi n’abarererwa muri Lycée umunsi mwiza wa Bazina Mutagatifu bisunze. Umwepiskopi yagarutse kandi ku byaranze Mutagatifu Yohani Lewonardi maze yibutsa ko nawe yari umurezi kandi ko yakundaga urubyiruko akaruha uburere nyobokamana nk’ishingiro ry’uburezi bufite ireme. Yibukije kandi ko abarera bakwiye gufasha abana kubona impano zabo Imana yabaremanye, ndetse n’ubufatanye bukenewe bw’ababyeyi. Umwepiskopi yagarutse kuri Sinodi y’Abepiskopi irimo kubera i Roma kuva tariki ya 3 kuzageza ku itarikiya 28 Ukwakira 2018, maze ashima uburere butangirwa muri Lycée de Rusumo anashimangira ko abana bakwiye gushyirwa mu miryango y’Agisiyo Gatolika. Mu gusoza yasabye ko bakwita ku burere nyobokamana kugirango bikomeze guhesha Imana ikuzo, maze Mutagatifu Yohani Lewonardi aho ari mu ijuru bimushimishe kandi bishimishe ijuru ryose
.
Byegeranyijjwe na Padiri Dieudonné UWAMAHORO
Komisiyo ya Diyosezi y’Itumanaho n’ibikorwa ndangamuco.


text:
Byte, paki, umuyoboro uhuza nawe natwe
Mylinking ni amashami yose ya Transworld, ayoboye itanga serivise za tereviziyo & Telecommunication inganda zifite uburambe bwimyaka myinshi kuva 2008. Byongeye kandi, uzobereye muri Network traffic traffic Visibility, Network Data Visibility na Network Packet Visible to Capture, Replicate and Yegeranya the Inline cyangwa Hanze ya Network Network Data traffic traffic idafite igihombo, kandi utange paki iburyo kubikoresho byiburyo nka IDS, APM, NPM, Sisitemu yo gukurikirana no gusesengura.
Kubona Ikoranabuhanga rigezweho nigisubizo cyo kugenzura imiyoboro yawe / Umutekano wo mu muhanda
SDN ni iki?SDN: Porogaramu isobanura urusobe, nimpinduka ya revolution ikemura bimwe mubibazo byanze bikunze mumiyoboro gakondo, harimo kubura guhinduka, gutinda buhoro buhoro kubisabwa, kutabasha kubona imiyoboro, hamwe nigiciro kinini. Mugukoresha ...
Data De-duplication nubuhanga bukunzwe kandi buzwi cyane bwo kubika neza butunganya ubushobozi bwo kubika.Bukuraho amakuru yikirenga ukuraho amakuru yikopi muri dataset, hasigara kopi imwe gusa. Nkuko bigaragara ku gishushanyo gikurikira. Ubu buhanga bushobora kugabanya cyane ibikenewe kuri ph. ..
1. Igitekerezo cya Data Masking Data masking nayo izwi nka mask ya data.Nuburyo bwa tekiniki bwo guhindura, guhindura cyangwa gutwikira amakuru yoroheje nka nimero ya terefone igendanwa, nimero yikarita ya banki nandi makuru mugihe twatanze amategeko na maskike.Ubu buhanga ...
Kubona Ibihe Byiza-Byiza Byuzuye Umuyoboro Packet Broker na Network Kanda Porogaramu
Kubindi bibazo cyangwa ibisabwa kubyerekeye ibicuruzwa na serivisi, nyamuneka usige imeri yawe turaguhamagara mumasaha 12


text:
Hamwe na societe yubwenge yubukorikori, ibi bizasobanura ko gukoresha ingufu nkeya no gukoresha amashanyarazi mugihe gito byahindutse ikintu gishya mubijyanye no gukoresha amashanyarazi.Noneho, niba icyiciro gifite ibikoresho, gikenera micro ya micro kugirango igire imikorere yacyo, kugirango igere kumikorere yo gukoresha ingufu nke, ako kanya imbaraga-on hanyuma ihindure kandi ikore imbere.Noneho niba micro ya moteri ikoreshwa neza mumashanyarazi, ni izihe ngaruka?
Ubwa mbere, gukoresha ingufu ni bito, byemeza ko gukoresha imodoka neza mubukungu
Ukurikije imikoreshereze yimodoka ishingiye kubantu, ibibazo nko gukoresha ingufu nyinshi no gutinda buhoro nigaragaza imodoka zishaje.Noneho mugihe cyubwenge bwubuhanga, gukoresha ingufu nke, igisubizo cyoroshye, hamwe numutekano muke nibintu byibandwaho mumodoka.Niba rero micro micro yimodoka ikoreshwa mumodoka, ifite uruhe ruhare?Ikigaragara ni uko ingufu nke zikoresha zituma ingufu zikoreshwa mumodoka zifite ubukungu, kuburyo kugenzura imirongo migufi bishobora kuba byiza kandi neza.
Icya kabiri, guhitamo ibiranga ubuziranenge kuri micro-auto switch biremewe
Kubintu byinshi byaguzwe byimodoka, murwego runini, ibirango binini hamwe namasosiyete afite isoko ryiza bizatoranywa muguhitamo ibinyabiziga bito bito.Kuberako haba mugucunga ubuziranenge no mugukoresha ibikoresho, birashobora kwizerwa kuba murwego rwumutekano.Ni muri urwo rwego, Uruganda rwa Yueqing Tongda rufite ibyiza bimwe na bimwe mu gushushanya, gukora no gukoresha ibikoresho fatizo mu gukora imashini zikoresha amamodoka, akaba ari nayo mpamvu nyamukuru ituma ibigo byinshi bihitamo imashini zikoresha amamodoka.
Kubwibyo, kugirango tumenye neza agaciro ka moteri yimodoka ntabwo ari ubwiza bwa switch ubwayo yamenyekanye nabaguzi, ariko cyane cyane, ibikoreshwa mumirima igaragara ni ishingiro nicyerekezo cyingenzi cyo guteza imbere imishinga.Impamvu nyamukuru zituma abaguzi bahitamo ubu bwoko bwubucuruzi.
Igihe cyo kohereza: Werurwe-20-2022


text:
Umubyeyi witwa Mukamana Claudine wo mu Karere ka Ruhango avuga ko akiri umukobwa yari afite ubuzima bwiza, ariko amaze kujya mu Mujyi wa Kigali gukora akazi ko mu rugo, yatewe inda maze atangira ubuzima bwo ku muhanda bwo gucuruza agataro.
Abaturage bo mu Kagari Gicaca mu Murenge wa Musenyi mu Karere ka Bugesera, barishimira ko batagicana agatadowa babikesha Polisi y’u Rwanda yahaye imiryango isaga 170 imirasire y’izuba.
Abaturage bo mu Kagari ka Rukaragata mu Murenge wa Mushishiro mu Karere ka Muhanga bahawe amashanyarazi y’imirasire y’izuba n’inzu baravuga ko guhabwa amashanyarazi bibonesha ku maso no ku bwonko umuntu akagira umwanya wo gutekereza, naho guhabwa icumbi bikanyura umutima ntiwongere (...)
Umukecuru witwa Nakabonye Marie w’imyaka 87 wo mu Murenge wa Nyange mu Karere ka Musanze, ubwo yashyikirizwaga inzu nshya yubakiwe na Polisi y’u Rwanda muri gahunda y’ukwezi kwahariwe ibikorwa bya Police, yishimye cyane ubwo yabonaga abapolisikazi bamutura ibiseke (...)
Ubuyobozi bwa Polisi ikorera mu Ntara y’Iburengerazuba bubifashijwemo n’ubuyobozi bw’iyo Ntara n’Ingabo, bashyikirije abagore bahoze mu bucoracora imirasire y’izuba ingo 1,379, ubworozi bw’inkoko n’ingurube n’inzu ku miryango itari izifite.
Ku wa Kabiri tariki ya 28 Ukuboza 2021, mu gusoza ukwezi kwahariwe ibikorwa bya Polisi y’Igihugu, mu Ntara y’Iburasirazuba imiryango y’abatishoboye irindwi yashyikirijwe inzu zo guturamo, ingo 1493 zihabwa imirasire y’izuba.
Umurenge wa Bumbogo mu Karere ka Gasabo ni wo wegukanye igihembo nyamukuru cy’imodoka nshya yo mu bwoko bwa Mahindra Pic Up, mu marushanwa yahuje imirenge 35 igize Umujyi wa Kigali, yo kureba ubudasa ndetse n’udushya mu kurwanya Covid-19.
Abaturage bo mu Turere dutandukanye two mu Ntara y’Amajyaruguru, barishimira ko imibereho yabo igiye guhinduka ndetse n’iterambere rikihuta, babikesha ibikorwa binyuranye bashyikirijwe na Polisi y’u Rwanda.
Polisi y’u Rwanda, kuri uyu wa Kabiri tariki 28 Ukuboza 2021 yasoje ukwezi kwahariwe ibikorwa byayo byibanda ku bukangurambaga mu kurwanya ibyaha no guteza imbere imibereho myiza y’abaturage.


text:
Mu Rwanda
Abahinzi B’Icyayi B’i Karongi Barasurwa Na Perezida Kagame
Nyuma yo gusura no kuganira n’abatuye Akarere ka Nyamasheke, Perezida Kagame yakomereje urugendo mu Karere ka Karongi. Biteganyijwe ko ari busore imisozi ihinzwemo icyayi mu Murenge wa Rugabano.
Muri uyu Murenge kandi hubatswe uruganda rw’icyayi rwiswe Rugabano Tea Factory rufite ubushobozi bwo gutunganya Toni 1,000 ku mwaka.
Perezida Kagame ageze muri Karongi avuye muri Nyamasheke, aho yageze aturutse muri Rusizi.
I Rusizi Perezida Kagame yahageze arututse muri Nyamagabe aho yarangirije urugendo yari yaratangiriye mu Karere ka Ruhango ubwo yasuraga Intara y’Amajyepfo.
Muri utu turere yahasanze abaturage babaga biteguye kumwakirana ubwuzu, bakamubwira ibibazo byabo, agasira atanze umurongo w’uburyo bizacyemuka.
Muri Nyamasheke ho hari ikibazo yasize ategetse ko kigomba kuba gikemutse mu minsi itatu ni ukuvuga hagati yo kuri uyu wa Mbere Taliki 29, Kanama na 31, Kanama, 2022.
Kubera ko Akarere ka Karongi gafite ubutumburuke buhagije ku gihingwa cy’icyayi, hari abashoramari bahisemo kukihahinga.
Mu rwego rwo kuzorohereza abahinzi kugeza umusaruro wabo ku ruganda bitabagoye, byabaye ngombwa ko bahubaka n’uruganda rwakira icyayi gisaruwe muri Rugabano.
Abahinga icyayi ni abahinzi bihurije muri Koperative ya Rugabano. Bahinga ku misozi myiza iri ku buso burenga Hegitari 400.
Taarifa yamenye ko abahoze batuye kuri misozi bahimuwe kugira ngo haterwe kiriya gihingwa ngengabukungu, kandi barindwe ingaruka zo gutura ahantu hahanamye cyane.
Abahimuwe Leta bubakiwe Umudugudu w’icyitegererezo kugira ngo bature begereye ibikorwa remezo kandi aho bari batuye habyazwe umusasuro uzagirira abaturage bose akamaro.


text:
IMANA SI IMANA Y'ABAPFUYE, AHUBWO NI IY'ABAZIMA
IGICE CYO GUSOMA: LUKA 20:27-38
Ndabasuhuje bene Data bakundwa. Ndashima Imana yongeye kunkoresha mu kubagezeho ijambo ryayo. Ubutumwa bw’uyu munsi bufite umutwe ugira uti: “IMANA SI IMANA Y'ABAPFUYE, AHUBWO NI IY'ABAZIMA”, bukaba bushingiye ku murongo wa 38 mu gice twavuze haruguru.
Mu bihe bitandukanye by’umurimo we, Yesu yagiye ahura n’intambara nyinshi z’abamurwanya bari mu matsinda atandukanye, harimo Abafarisayo, Abasadukayo, Abigishamategeko, Abanditsi, abatambyi n’abakuru b’idini, bakundaga kumugisha impaka bagamije kumugusha mu mutego. Igice cya 20 cy’ubutumwa bwanditswe na Luka kigaruka kuri izi mpaka zari hagati ya Yesu n’amatsinda atandukanye yarwanyaga inyigisho ze. Mu mirongo twasomye uyu munsi, twabonye uburyo nyuma yo kugeragezwa n’Abatambyi bakuru, Abafarisayo n’Abanditsi, akabacecekesha, Abasadukayo nabo bahise baza aho ari kumugerageza.
Ubusanzwe Abasadukayo ntibavugaga rumwe n’Abafarisayo kuko bangaga imigenzo yabo. Abasadukayo ntibemeraga ko abamarayika babaho, ntibemere kuzuka kw’abapfuye, ndetse ntibemere ko hari ubuzima buzaza nyuma y’ubu, kandi bagahakana ko hazabaho ingororano n’ibihano. Niyo mpamvu Abasadukayo banze inyigisho za Yesu-Inyigisho ze ku byerekeye ubuzima bw’ahazaza zari zihabanye n’imyumvire yabo. Mu gushaka kujya impaka na Yesu, Abasadukayo bumvaga ko bari butume abantu bamuvanaho icyizere. Bahisemo kumubaza ikibazo ku byerekeye umuzuko. Iyo aza kwemeranya na bo yari kuba arushijeho gukoza isoni Abafarisayo, bityo akaba abiteje kurushaho. Iyo aza kunyuranya na bo, bari kurushaho gukerensa inyigisho ze. Abasadukayo batekerezaga ko niba ibigize umubiri upfa ari na byo bigize umubiri uzabaho ubugingo budapfa, ubwo ku muzuko umubiri uzaba ufite inyama n’amaraso, bityo mu gihe kizaza hazakomereza ubuzima bwari bwarahagaze kuri iyi si (ubwo umuntu yapfaga). Kubw’ibyo rero, bafataga umwanzuro ko amasano ari hagati y’abantu ku isi azongera kubaho, umugabo n’umugore bakazongera guhura bakabana kandi gushyingiranwa kukongera kubaho, ndetse ibintu byose bikazakomeza uko byari bimeze mbere yo gupfa.
Mu rwego rwo gusubiza ikibazo cyabo, Yesu yabasobanuye iby’imibereho ya nyuma y’ubu bugingo. Yarababwiye ati: “Mu izuka ntibarongora kandi ntibashyingirwa, ahubwo bamera nk’abamarayika bo mu ijuru.” (Luk 20:34-36) Kristo yabwiye abamwumvaga ko niba abapfuye batazazuka, Ibyanditswe bavugaga ko bizera byari kuba nta gaciro bifite. Yaravuze ati: “Ariko se ibyerekeye ku kuzuka kw’abapfuye, ntimwari mwasoma icyo Imana yababwiye ngo: ‘Ni jye Mana ya Aburahamu n’Imana ya Isaka n’Imana ya Yakobo?’” Ku Mana abapfuye bariho! Imana si Imana y’abapfuye, ahubwo ni iy’abazima. Imana ibona ibitariho nk’aho biriho. Ibonera iherezo mu itangiriro, kandi ibona umusaruro w’umurimo wayo nk’aho umurimo wamaze kurangira. Kuva kuri Adamu ukagera ku muntu wa nyuma uzapfa, abapfuye bizeye bazumva ijwi ry’Umwana w’Imana, maze bave mu bituro bazukiye guhabwa ubugingo buhoraho. Imana izaba Imana yabo, na bo bazaba abantu bayo.
Abasadukayo bumvise amagambo ya Yesu maze baraceceka, ntibashobora kugira icyo bamusubiza, kuko nta jambo na rimwe yavuze bashoboraga kuririraho kugira ngo bamucireho iteka. Abarwanyaga Yesu ntacyo bungutse uretse kwisuzuguza imbere y’abantu. Abasadukayo ntibiyumvishaga ibijyanye n’umuzuko. Nyamara ukuri kw’iyi nyigisho ntigushidikanywaho. Koko rero, urupfu rubasha kutunyaga icyo aricyo cyose. Ariko kimwe gusa rutabasha kutwambura ni Kristo-kandi Kristo afite ububasha bwo kutugarurira ibyo twabuze byose. Urupfu ntiruzahoraho ; ruzajugunywa mu nyanja yaka umuriro. (Ibyah 20:14) Dufite ibyiringiro muri Kristo by’ubuzima nyuma y’urupfu. Niwe “kuzuka n’ubugingo” (Yoh 12:25). Kristo niwe byiringiro byacu nyuma y’urupfu. Kandi Kristo nagaruka azaduha kudapfa. Ntituzongera kuba mu gicucu cy’urupfu, kuko tuzaba dufite ubugingo bw’iteka.
Imana ifite ububasha bwo kuvanaho urupfu binyuze mu muzuko. Yesu yabwiye Abasadukayo batemeraga umuzuko ati: “Imana si Imana y’abapfuye, ahubwo ni iy’abazima.” Koko rero, umugambi w’Imana wo kuzura abapfuye uzasohora nta kabuza; ni yo mpamvu ibona n’abapfuye nk’aho ari bazima (Abar 4:17). Mose ibi yari abisobanukiwe neza. Niyo mpamvu yatinyutse kuvuga “Imana ya Aburahamu, Izake na Yakobo”. Abo nubwo bapfuye kera mu maso y'abantu, ni bazima ntabwo ari abazimu mu maso y’Imana. Iby’uko ari bazima byigaragaje igihe Yesu yihinduraga ukundi ku musozi akaganira na Mose na Eliya batari bakiri ku isi. (Mar 9:4; Mat 17:3) Turiho cyangwa twarapfuye dukomeza kuba ab’Umwami. Impamvu Yesu yapfuye akazuka, ni ukugira ngo abe “Umwami w’abapfuye n’abazima” (Abar 14: 8-9).
Mwene Data muri Kristo yesu, mbese wowe wemera kandi usobanukiwe iby’umuzuko cg nawe uhakana imbaraga z’Imana nk’Abasadukayo? (Mat 22:29) Ndagira ngo nkumenyeshe ko Bibiliya ivuga yeruye ko “hazabaho umuzuko w’abakiranutsi n’abakiranirwa”. (Ibyak 24:15) Abakiranutsi bazazukira guhabwa ubugingo buhoraho naho abakiranirwa bazukire gucirwaho iteka. (Yoh 5:28-29; Ibyah 20: 4-6; Ibyah 20:11-15) Mbese wowe wumva uzazukira guhabwa ubugingo buhoraho cyangwa gucirwaho iteka? Ntukwiye kwibeshya wishuka ko ibyerekeye kuzuka ari umugani kuko bifite ibihamya byinshi. Muri Bibiliya havugwamo inkuru z’abantu icyenda bazutse, buri muzuko ukaba warahamijwe n’abawubonye : Umwana w’umupfakazi w’i Sarefati wazuwe na Eliya (1 Abami 17:17-24) ; Umwana w’umugore w'i Shunemu wazuwe na Elisa (2 Abami 4:32-37); Umuntu wazutse igihe intumbi ye yari igwiriye amagufwa ya Elisa (2 Abami 13:20-21); Umwana w'umupfakazi wo mu mudugudu witwa Nayini wazuwe na Yesu (Luka 7:11-17); umwana wa Yayiro wazuwe na Yesu (Luka 8:40-56); Lazaro wazuwe na Yesu (Yohana 11:38-44) ; Tabita wazuwe na Petero (Ibyakozwe 9:36-42); Utuko wazuwe na Pawulo (Ibyakozwe 20:7-12) ; na Yesu-Kristo (1 Abakor 15:3-6). Koko rero Imana si Imana y’abapfuye, ahubwo ni iy’abazima. Urupfu si iherezo ry’ubuzima, ahubwo ni itangiriro ry’ubuzima bushya. Haranira kuzazukira guhabwa ikuzo n’icyubahiro mu bwami bwa Kristo aho kuzazukira gukorwa n’isoni.
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina! Niba ushaka kureba ubu butumwa hamwe n’ubwabanje mu buryo bwa video, kanda kuri iyi link: https://www.youtube.com/channel/UC1Z5NQn6-Fl-0Nk7QCHmM9w?sub_confirmation=1
Tariki ya 13/11/2022
Arch. SEHORANA Joseph
EAR/Diocese Shyogwe
Last edited: 12/11/2022
Add a comment


text:
Abafite ubumuga barasaba ko imodoka zitwara abagenzi zashyirwamo uburyo buborohereza kuzigendamo
Abafite ubumuga barasaba ko imodoka zitwara abagenzi zashyirwamo uburyo buborohereza kuzigendamo, kuko izikoreshwa zitaborohereza mu gihe bakeneye gutega.
Abasaba ibi ni abafite ubumuga butandukanye burimo ubw’ingingo, ubugufi bukabije n’abandi barimo abatabona. Bavuga ko igihe bagiye gutega imodoka zitwara abagenzi mu buryo bwa rusange, bahura n’imbogamizi zitandukanye, zirimo kudashobora kwiyinjizamo, cyangwa se kwicara bemye kubera imiterere y’intebe itaborohereza.
Bamwe mu baganiriye na Kigali Today bayitangarije ko bashimira cyane Leta yabatekerejeho ikabagenera imyanya yabo yihariye mu modoka zitwara abagenzi mu buryo bwa rusange, ariko kandi ngo hari ibindi bikenewe gukosorwa muri izo modoka mu rwego rwo kurushaho kuborohereza.
Umuyobozi w’umuryango Nyarwanda w’abantu bafite ubumuga bw’ubugufi bukabije, Marie Appoline Buntubwimana, avuga ko abafite ubumuga bw’ubugufi bukabije badakunze koroherwa no kugenda mu modoka zitwara abagenzi mu buryo bwa rusange, ku buryo hari ibyo basanga bigomba gukosorwa.
Ati “Ku modoka zitwara abagenzi, navuga ko hakirimo ikibazo, Leta yarakoze yashyizeho umwanya w’abantu bafite ubumuga, ariko twebwe n’ubundi ntabwo intebe zorohereza abantu bacu, uricara ntabwo amaguru abasha gukora hasi, ngo ubashe kwicara neza wemye”.
Akomeza agira ati “Iyo uticaye wemye ukunda kugira ibibazo mu mugongo cyangwa ku maguru, ku buryo ku bantu bafite ubumuga bukabije ziriya ntebe zegeye hejuru cyane, bazareba uburyo mu gihe bazanye izindi, natwe icyiciro cyacu bazajya badutekerezaho, bakamera nk’aho bamanura intebe gatoya”.
Mugenzi we witwa Kazungu ufite ubumuga bw’ingingo ati “abantu bafite ubumuga ku modoka za rusange biratubangamira cyane, kuzinjiramo, kuzisohokamo, cyane cyane abantu bagendera ku mbago, abagendera ku tugare, abafite ubuzima butandukanye bw’ingingo, birabagora cyane, kuko ntabwo bateganyirijwe umwanya w’abafite ubumuga bazigendamo, twasabaga ko nibura batekereza ku buzima bw’abantu bafite ubumuga”.
Umuyobozi w’Ihuriro ry’imiryango y’abantu bafite ubumuga mu Rwanda (NUDOR), Dr Mukarwego Beth Nasiforo, avuga ko hari abantu benshi bafite ubumuga badashoboye kugenda mu modoka zitwara abagenzi mu buryo bwa rusange, atari uko babyanze ahubwo ari kubera ko zitaborohereza.
Ati “Ntibashoboye kurira ariya mabisi ari hejuru, niba umuntu ari ku mbago, ufite akagare, ugasanga arifuza kuguma mu rugo, aho yagiye gukora ibyo yifuza kujya gukora, ahubwo agashaka umuntu yatuma ngo agende abimukorere, kandi ari wowe ugiye ukabyikorera, wabikora neza uko ubyifuza kurusha gutuma umuntu, ngo genda ungurire iki, njyanira iyi baruwa aha, ugasanga n’ibyo wamutumye ashobora kutagezayo bwa butumwa neza nk’uko wabyifuzaga”.
Umuyobozi Mukuru ushinzwe Iterambere n’imibereho myiza muri Minisiteri y’Ubutegetsi bw’Igihugu, Huss Monique, avuga ko politiki nshya y’imyaka ine y’abafite ubumuga, hari byinshi mu bibazo bahura na byo izasubiza.
Ati “Ku kijyanye n’imodoka zitwara abagenzi kuba hari aho bigoranye kugira ngo babashe kuzigeramo, iyi politike ihuriweho na Minisiteri zitandukanye, aho Minisiteri ishinzwe ibijyanye no gutwara abantu, mu nshingano ifite muri iri shyirwa mu bikorwa ry’iyi politiki, na ho harimo kurebwa uburyo icyo kibazo cyakemurwa”.
Kugeza ubu mu Rwanda habarirwa abafite ubumuga basaga ibihumbi 400, ariko hateganyijwe ibarura rusange ryabo ryihariye rishobora kuzasiga hagaragaye abagera kuri miliyoni imwe.
MENYA UMWANDITSI
Umunyamakuru wa Kigali Today/KT Radio
@ lvRaheema


text:
Ahanini biterwa nibikoresho
Usibye ipamba, hari inzira ebyiri
Niba nta icyuya kinini ku birenge byawe, urashobora guhitamoIsogisi, ariko igipimo cya pamba ntabwo kiri hejuru bishoboka.
Ipamba ni ibikoresho byinshi cyane byimyenda, hamwe no kwinjiza neza neza, kwambara neza, kandi bihendutse nkibikoresho fatizo.
Ariko, ikintu kimwe gitandukanye nicyo buri wese atekereza.Ntabwo dushimangira amasogisi akozwe muri "ipamba" gusa.Kuberako ipamba idafite elastique, kandi imbaraga zayo no kwihanganira kwambara nabyo ni impuzandengo, ntabwo bizoroha kwambara.
Kubwibyo, yaba ipamba cyangwa andi masogisi, birasabwa guhitamo uruvange rwibikoresho bya fibre chimique nka spandex na polyester, bishobora guteza imbere kuramba no guhumurizwa neza.
Byongeye kandi, nubwo ipamba ikurura ubuhehere, ubushobozi bwu icyuya ntabwo bugaragara cyane.Niba ibirenge bibira ibyuya byinshi, amasogisi arashobora guhinduka.
Guhitamo neza ni fibre fibre, imigano fibre, viscose cyangwa fibre modal.
Hariho ubusa bwinshi muri fibre fibre na fibre fibre, kandi hariho ibinono hejuru ya viscose na fibre modal.Izi nyubako zombi zirashobora gufasha cyane kwirukana ibyuya no kurangiza inzira yose yo kwinjiza amazi no kubira ibyuya, kabone niyo byaba ibyuya.Ifasha kandi gukomeza ibirenge byumye kuburyo bushoboka bwose.
Hemp fibre na fibre fibre nayo igira ingaruka za antibacterial na deodorizing naturel, zifasha kugabanya umunuko kurwego runaka, mugihe viscose na fibre modal byangiza uruhu kandi byoroshye kwambara.
Hariho ibindi bikoresho bibiri bikomeye, ubwoya na fibre ya CoolMax.
Ubwoya ntibufite imikorere myiza yo gukuramo amazi gusa, ariko kandi burashobora kugabanya kwanduza mikorobe neza, gufunga impumuro mbi mukweto, bityo ukitanga ukigira ibirenge.
Fibre ya CoolMax ni fibre nziza ikora neza, ifite uburyo bwiza bwo kwinjiza no kubira ibyuya kuruta fibre naturel, kandi fibre chimique ifite ibiranga kwihanganira kwambara, bikoreshwa cyane mubicuruzwa byo hanze.
Ubuyiherereye mu mujyi wa Haining uri iruhande rwa Shanghai.Nisosiyete mpuzamahanga yitangiye kandi yihariye mu masogisi yo mu rwego rwo hejuru no gushushanya imyenda y'imbere idafite umusaruro.
Igihe cyo kohereza: Apr-11-2022


text:
Inyigisho yo ku wa gatanu w’icyumweru cya 3 gisanzwe, ku wa 04 Werurwe 2016
Amasomo: -Hoz 14, 2-10; -Zab: 80, 6-11.14.17; -Mk 12, 28b-34
Isomo rya mbere tuvanye mu gitabo cy’umuhanuzi Hozeya, rirangije ryibaza umuhanga wakumva ibyo Nyagasani yatangarije Isiraheli. Riduhishuriye ko mu by’ukuri umunyabwenge wese ubundi abizi. Uwo murongo wasoje wanaduhishuriye ko inzira z’Imana ziboneye kandi zigenderwamo n’intungane. Ngaho rero umuntu wese witoza ubutungane, ni umuhanga n’umunyabwenge mu gihe abateshuka izo nzira bicira urw’abahemu bakagaragara ku isi nk’abantu bigiye kutamenya!
Amateka y’Uhoraho n’umuryango we, agaragaza ko uburyo yagiye awuhugura wagenderaga mu nzira nziza witandukanya n’ibigirwamana by’amahanga; ariko akenshi bageraga aho bakayoba bikabakururira amamkuba. Nta na rimwe umuryango w’Imana wayisuzuguye ngo biwugwe amahoro. Ariko nyine Imana ni inyampuhwe igihe cyose, iyo bageraga kure, bagiraga n’amahirwe yo kumva impamvu y’amakuba yazaga ari nk’ibihano; iyo rero batakambiraga Imana, yabagiriraga impuhwe bagatunga bagatunganirwa. Ibyo byose nyine, ni byo umuhanuzi Hozeya yatwibukije, ndetse na Zaburi ya 80 yunze mu rye igaragaza uko Abayisiraheli batakambiye Uhoraho akabagirira impuhwe. Iyo Zaburi, ni imwe mu zifite intumbero yo kuririmbira Uhoraho irata Ubuntu bwe bwabakuye mu bucakara bwa Misiri. Iri mu zaririmbwaga mu mboneko z’ukwezi zisingiza ibigwi by’Uhoraho. Ibyo bisingizo mu nanga n’iningiri bishushanya umutima w’umuntu umaze gusagwa n’ibyishimo by’uko yamenye kugarukira uwamukijije akagendera mu nzira nziza. Tugerageze natwe uyu munsi w’imboneka dushengerere Yezu twicengezamo ubutungane cyane ko Papa yasabye Kiliziya yose kumara amasaha 24 mu isengesho ryo kurushaho kwegera impuhwe z’Imana. Isengesho ni inzira iboneye yo guhangana na Sekibi ikomeje kwishyira imbere ku isi yose.
Kugeza uyu munsi, amateka yacu afitanye isano n’aya Isiraheli. Buri wese abyiyiziho kuko akunda Imana ariko akanyuzamo agacubangana cyangwa akirengagiza icyiza akagwa rwose mu byaha. Birakwiye guhora tubaza Yezu icyo dukwiye gushyira imbere mu buzima bwa buri munsi. Birakwiye ko tunasabira abihaye gusuzugura nkana iby’Imana bashaka kuyivuguruza mu mugambi mwiza yateguriye mwene muntu. Umwigishamategeko wari umaze kumva uko Yezu yasubije ikibazo cyerekeranye n’izuka ry’abapfuye, yaregereye yibariza Itegeko risumba ayandi. Yezu Kirisitu yaramusobanuriye, natwe ahora abidusobanurira. Uzabyumva akabikurikiza, ni we muhanga koko, ni we munyabwenge, ni we wasomye arasobanukirwa: Gushyira imbere icyubahiro cy’Imana. Turi mu isi ikomeje kuzirikwa n’ibyubahiro n’amakuzo no gushakisha ubukire bw’isi Imana tuyiteye umugongo nta n’igitekerezo cy’uko aha turi ari iby’imyaka mike. Uzaharanira gukurikiza ibyo Yezu Kirisitu atubwira, ni we muhanga uzashobora gusiga umurage mwiza kuri iyi si. Nimucyo tubiharanire.
Yezu Kirisitu asingizwe, Umubyeyi Bikira Mariya aduhakirwe. Abatagatifu Kazimiri, Lusiyisi, Apiyano na Basino, badusabire ku Mana Data Ushoborabyose.
Padiri Cyprien BIZIMANA


text:
Ubusambanyi bwa Theo Bosebabireba bukomeje kumubuza umugati muri ADEPR
Theo Bosebabireba yagiye avugwaho ibyaha bitandukanye birimo icyaha cy’ubusambanyi ari nacyo Imana yanga urunuka nkuko bibiriya ibivuga, ADEPR ni itorero ritajya ryihanganira umukirisitu wese ugaragayeho iki cyaha, kuko ihita ifata umwanzuro wo kuba ihagaritse by’agateganyo uwakigaragayeho.
Bosebabireba ni umwe mu bayoboke bo mu itorero rya ADEPR umudugudu wa Kicukiro Shell muri Paruwasi ya Kicukiro mu Itorero ry’Akarere rya Kicukiro mu Mujyi wa Kigali.
Hashize umwaka n’amezi arindwi ahagaritswe muri iri torero azira ibyaha birimo ubusambanyi, gusa ngo yarikosoye mu myitwarire anahabwa imbabazi ku mudugudu abarizwaho ariko umwe mu bayobozi bo hejuru muri ADEPR yanga kuzimuha.
Uwiringiyimana Théogène wamenyekanye cyane nka “Bosebabireba” mu ndirimbo ziganjemo ubutumwa bwomora imitima y’abemeramana, yanenzwe mu itorero ADEPR azizwa ubusambanyi ku wa 30 Ukuboza 2017.
Guhagarikwa kwe byatangajwe byeruye mu materaniro na Pastor Rubazinda Callixte wayoboraga umudugudu wa ADEPR Kicukiro Shell icyo gihe, ahagarikwa kugeza igihe azasabira imbabazi itorero rya ADEPR ndetse n’abo yahemukiye.
Bamuhagaritse ahanini bagendeye ku buhamya bwari bumaze iminsi mike butanzwe mu itangazamakuru n’umukobwa wavuze ko yamuteye inda akamwima indezo.
Mu ibaruwa ifunguye yanditse yagiye hanze mu mpera z’iki Cyumweru yasabye gukomorerwa ku burenganzira umunyetorero wa ADEPR yemererwa n’amategeko yaryo.
Yakomeje avuga ko nyuma y’amezi ane yagize amahirwe yo kwegera inama nyobozi y’umudugudu agasaba imbabazi nyuma habaho impinduka umudugudu uhabwa abandi bayobozi bituma ibintu bisubira inyuma.
Nyuma y’amezi atandatu abayobozi b’uyu mudugudu babonye ari kwitwara neza, mbere yo kumubohora bagishije inama ubifite mu nshingano ku rwego rw’igihugu ari we Rev. Karangwa John ushinzwe ubuzima bw’Itorero maze ngo arababuza.
Ubu hashize amezi umunani Rev. Karangwa avuze ko Bosebabireba yaba aretse kwakirwa akaba ari nacyo cyatumye uyu muhanzi yandika yibutsa ko akeneye imbabazi.
Iyi baruwa ya Theo Bosebabireba yavuze ko yayigejeje mu biro by’umuyobozi yayandikiye akoresheje internet kubera ko atari mu Rwanda ngo ayimwihere amaso ku maso.
Uretse ibyo ngo Theo Bosebabireba yimukiye muri Uganda kubera ko mu Rwanda umurimo w’Imana asa nk’uwakumiriwe mu itorero rye, bikaba byari byaratumye atongera gutumirwa ahantu hatandukanye mu ivugabutumwa, kandi ari naho yakuraga umugati.
Rev. Karangwa John washinjijwe kuba ariwe uri inyuma yo kudakomorerwa kwa Theo Bosebabireba yabwiye ’Samedi Détente’ ko niyo baruwa uyu muhanzi yamwandikiye atarayabona.
Ati “Ndumva iyo baruwa ntarayibona kandi maze iminsi mu biro nkora. Ntekereza ko nabo dukorana ntawe urayibona, biratangaje ukuntu yayise ibaruwa ifunguye tukayibona mu itangazamakuru atandikiye umushumba wa Paruwasi niba koko yararenganye, ntiyandikire uw’akarere cyangwa uw’Ururembo ndetse natwe tukaba turi kubyumva mu itangazamakuru.”
Yakomeje avuga ko mu buzima bw’itorero hatajyamo abakirisitu abo aribo bose ahubwo hajyanwayo ikibazo cy’abapasiteri cyangwa abandi baba bari kujurira ibyemezo bafatiwe ntibanyurwe.
Ati “Niba ari na we ubivuga byaba atari ukuri kuko mu buzima bw’itorero abo dukomorera ni abapasitori umuntu utari umupasitori ntabwo izina rye rihaza nta n’ubwo rinagomba kuhaza kubera ko ntacyo ashinzwe mu itorero.
Yunzemo ati “Ni umuririmbyi nk’abandi, akomorerwa n’umudugudu na Paruwasi twebwe ntabwo izina rye rigomba kuza rwose. Twebwe amazina twakiriye y’abantu bari barahagaritswe bagombaga gukomorerwa bari abapasiteri bonyine. Kereka ahubwo iyo ari umukirisito ujuriye avuga ko bamurenganyije ashaka ko tumurenganura.”
Abajijwe niba koko aribyo ko komite nyobozi y’umudugudu waho Theo Bosebabireba abarizwa yaba yaragiye kumugisha inama akanga ko uyu mugabo abohorwa, yasubije ko atari byo.
Ati “Nawe urabyumva ko umudugudu utaza kugisha inama muri biro nyobozi ya ADEPR usimbutse paruwasi, akarere cyangwa rejiyo; ibyo ntibishoboka. Uje no kuyigisha iwacu waba warengereye.”
Bosebabireba amaze imyaka isaga icumi akora ivugabutumwa binyuze mu ndirimbo zihimbaza Imana; yamamaye mu zakanyujijeho mu myaka yo hambere zirimo “Ikiza urubwa’’, ‘‘Ingoma’’, ‘‘Icyifuzo’’, ‘‘Bugacya’’, ‘‘Bosebabireba’’ n’izindi.
Uyu mugabo w’imyaka 37 afite umugore n’abana barindwi yemera, barimo uwo yibarutse ku wa 19 Kamena 2017 agahamya ko ahagaritse urubyaro.
Rutamu Shabakaka


text:
Benshi ku isi bagira ibibazo bitandukanye biterwa n’indwara akenshi baba barashohoraga kwirinda bo ubwabo, ibyo bibatwara akayabo nyamara bikaza kubageza ku burwayi akenshi burushya no kuvurwa. Aha rero hari uburyo wabaho neza ndetse ukarushaho kugira ubuzima bwiza kandi ukirinda no gusesagura.
Gukora imyitozo ngororamubiri no kurya indyo yuzuye
Byagaragaye ko gukora imyitozo ngororamubiri ari kimwe mu bintu bituma umubiri ugira ubudahangarwa ku ndwara nyinshi nk’indwara y’umutima
Abantu benshi ku isi bagira ibibazo bitandukanye biterwa n’indwara akenshi baba barashohoraga kwirinda bo ubwabo, ibyo bibatwara akayabo nyamara bikaza kubageza ku burwayi akenshi burushya no kuvurwa. Aha rero hari uburyo wabaho neza ndetse ukarushaho kugira ubuzima bwiza kandi ukirinda no gusesagura.
Kwivuza hakiri kare
Abantu benshi bakunze kumva ko kwa muganga hajyayo abantu baba barembye gusa, nyamara ntago aribyo kuko ahubwo buri wese yagombye kugira umuco wo kujya yisuzumisha kenshi mbere y’uko aremba dore ko iyo umuntu amenye uburwayi bwe mbere aba afite amahirwe menshi cyane yo gukira vuba no gukoresha umutungo muke yivuza.
Kwirinda kugendera mu kigare
Bikunze kwemezwa n’abantu benshi ko bakoresha umutungo baba batateganyije kubera abo bagendana akenshi bakabakururira ubusinzi, ubusambanyi n’izindi ngaruka mbi nyinshi kandi bakirinda, byaba byiza rero umuntu agiye ashishoza akamenya imico y’abo bagendana kandi akirinda kuba yakisanga mu mico mibi yavanye kubo bagendana.
Gufata ikiruhuko ariko wirinda gusesagura
Ntabwo kuruhuka bivuga kujya mu tubari cyangwa ahandi hantu hahenze, byaba byiza ugiye ufata igihe ukaryama ukaruhuka cyangwa ugatemberana n’inshuti zawe ariko ukirinda kunywa ibisindisha cyangwa gusesagura amafaranga bitari ngombwa.
Gushyiraho ingengabihe y’ibiribwa ufata n’igihe ubifatira
Kwandika buri kimwe cyose umuntu aba azakoresha mu gutegura amafunguro, ndetse ukirinda kurya ibitarateganyijwe ni ingenzi kuko byagufasha kudasesagura ndetse n’umubyibuho uterwa no kurya buri kanya wakirindwa
Yanditswe na Niyomugabo/Muhabura.rw


text: Umusore uzi akongereza gacye wo ku Gikongoro yagiye iGisenyi kwirira ubuzima ku mazi, noneho yisasira agacyeka hasi aho ariryamira yota akazuba avuye koga, ubwo acyota haba hanyuzeho umuzungu aramubaza ati "Are you Relaxing?" Bisobanuye (Uri kuruhuka..). rudoviko ati "Wapi ngewe ndi rudoviko"; hashize iminota itanu hanyura undi muzungu aramubaza ati "Are you relaxing?", undi nawe ati "ase ndababwira ngeze ryari ko nge nitwa rudoviko"....hashize akanya umunyamerika winyuriragaho arongera amubaza icyo kibazo, undi amusubizanya umujinya ati "No No No, Me Me Rudoviko"....arongera ati "Ka nihagurukire aba barezi bari kuntesha umutwe bakomeza kunyitiranya na Relakisingi"....mu gihe akiri gushakisha ahantu heza ho kwicara hatari abantu bamutesha umutwe aba abonye akana kakazungu nako kiryamiye kari kotizuba nawe arakabaza ati "Are you Relaxing?..", akana karamwenyura kati "Yes, I am Relaxing"; Rudoviko aba akanyujijemo inshyi mu matama ati "Wa Rwavumba we umuryango wawe uri kugushaka wakubuze nawe uri ahangaha ngo urota izuba!!!!!!"


text:
40% by’umusaruro w’ubuhinzi birangirika kubera ubumenyi buke
Umuryango ‘JICA Alumni Association in Rwanda (JAAR)’ watangije umushinga bise “Food Transformation Center” ugamije guha agaciro ibikomoka ku buhinzi n’ubworozi biba byasagutse ku isoko bishobora kwangirika.
Mu biganiro byahuje JAAR na Minisiteri y’Ubuhinzi n’Ubworozi (MINAGRI) hagaragajwe uburyo 40% by’umusaruro w’ibikomoka ku buhinzi byangirika kubera ubumenyi buke bw’abahinzi mu kubyaza umusaruro ibyo baba basaguye ku isoko.
Rwama Anicet, umuyobozi wa JAAR avuga ko bafite gahunda yo kwigisha abakora ubuhinzi bw’ibihingwa binyuranye bishobora kwangirika vuba, babafasha kugira ubumenyi bwabafasha guhindura umusaruro wabo mo ikindi kintu cyafasha abaturage, kikazamura n’umutungo wabo bitari ukuwugurisha gusa.
Yagize ati “Turi kwigisha abaturage uburyo babyaza umusaruro (w’ubuhinzi n’amatungo) ikindi kintu. Ubu twibanze mu kwigisha cyane cyane abantu bahinga inyanya, Soya, umwembe n’abafite umusaruro w’amata.”
Habanabakize Thomas, Umuyobozi wa Koperative Twitezimbere Muhinzi w’inyanya ikorera mu Murenge wa Gahanga, Akarere ka Kicukiro avuga ko bashimishijwe n’umushinga JAAR itangije kuko ngo bari bafite imbogamizi y’uko ibyo bahinga byangirikaga iyo byabaga bibuze isoko.
Yagize ati “Mbere twahingaga inyanya, umwero wazo waba wageze zikagura amafaranga make tugahomba, ariko nyuma twaje kwigishwa uburyo twabyaza umusaruro ibyasagutse ku isoko kugira ngo bitangirika.”
Habanabakize avuga ko ubu inyanya beza iyo zisigaye bazikoramo ibindi bicuruzwa nka ‘Ketch up” ishyirwa ku biryo, ibi ngo byakuyeho igihombo bagiraga iyo zabaga zabuze isoko.
Koperative yabo ubu ngo ku gihembwe irinjiza miliyoni umunani z’amafaranga y’u Rwanda (Frw 8 000 000), kandi mbere ngo ntibarenzaga miliyoni ebyiri (Frw 2 000 000).
JAAR ifite gahunda yo gukomeza gukora ubuvugizi kugira ngo abahinzi batangiye n’abateganya gutangira kongerera agaciro umusaruro wabo bazabone amasoko, n’ibyangombwa byemewe na Leta byo kuwushyira ku isoko.
Daddy SADIKI RUBANGURA
UM– USEKE.RW


text:
Igihugu cy’ubwongereza ngo nicyo gica agahigo mu kugira abarimu benshi n’amashuri meza, ariko hakorwa urutonde rushingiye ku bushobozi bw’abanyeshuri, iki gihugu kikaza mo hagati, inyuma ya za Singapure na Finilande.
Si aka wa mugani w’ikinyarwanda ngo “uburo bwinshi ntibugira umusururu”, gahunda mpuzamahanga yo gusuzuma ubushobozi bw’abanyeshuri (Programme for International Student Assessment/PISA) iyo itondetse ibihugu, Ubwongereza buza hagati, bwegeranye n’Ubufaransa na Isilande. Nyamara iyo urebye umubare w’abarimu iki gihugu gifite, nicyo kiza ku isonga: kihariye ¼ cy’abarimu b’Icyongereza ku isi yose.
Nk’uko bitangazwa n’ikinyamakuru The Economist, ngo iki gihugu gifite abarimu bunganizi benshi(Assistants teachers), bafasha abana bafite ubushobozi buke bitewe n’uburwayi cyangwa izindi mpamvu. Nubwo benshi muri bo ari abanyabiraka, mu myaka 15 bamaze kwikuba incuro zirenga 3, kuko bari ibihumbi 79 mu mwaka wa 2000, ubu bakaba bageze ku bihumbi 225.
Umwarimu mu ishuri rikuru ry’uburezi I Londres, Rob Webster avuga ko ibi byavuye ku myumvire imaze igihe, ivuga ko abana batezwa imbere mu bwenge, no guhozwaho ijisho. Ibi rero byaje kuvuguruzwa n’ubushakashatsi bwakozwe n’iryo shuri rikuru mu myaka ya 2003 na 2009, bugaragaza ko abafasha b’abarimu bagabaniriza imvune mwarimu, bagafasha kuzamura imyitwarire y’abanyeshuri koko, ariko bakagabanya ibyo umwana yakigejejeho. Ubushakashatsi bubisobanura bugira buti “ abo bana bahorana n’umufasha wa mwarimu, nibo ahubwo bari bakeneye kubonana na mwarimu kenshi”. Impuguke mu by’uburezi ivuga ko “ icyo abarimu bunganizi bakora ari ukwicarana nabo gusa, kandi ibyo bituma bahora bumva ko ntacyo bishoboreye(dependancy)”.
Abahanga mu by’uburezi basanga icyafasha ari ukubonana n’umwana akanya gato, urasa ku ntego, ubundi ukamuha amabwiriza aboneye. Ku bwa Jonathan Sharples ngo nicyo cyatanga umusaruro kuruta kumwirirwa iruhande. Ngo gahunda y’iminota 20 ku munsi, ikozwe mu byumweru icumi, itanga umusaruro uruta uw’amezi atatu cyangwa ane umwana yiriranwa n’umufasha wa mwarimu.
Amwe mu mashuri yayobotse ivugurura
Bimwe mu bigo by’amashuri byahisemo kuvugurura iyi gahunda, nk’ishuri ribanza rya St Mary’s Church of England riri I Barnet mu majyaruguru ya Londres, ryapanze ko abafasha b’abarimu bakora mbere na nyuma y’amasomo, bityo bakaganira n’abana ku masomo hakiri kare, bakaza no gusuzumira hamwe uko yagenze nyuma. Ibi ngo byatanze umusaruro, nk’uko umuyobozi wungirije muri iryo shuri abivuga. Maria Constantinou ati “ nta kuvundira mwarimu kugihari, nta guhangana n’abanyeshuri, umufasha wa mwarimu ntakinjira mu ishuri”.
Ibigo byinshi bitafashe uyu mugambi, ni ibikeneye kongerera ubumenyi abo barimu bunganira, kuko biba bibatezemo abarimu beza b’ejo. Gusa na n’ubu hari inzobere mu by’uburezi zisanga hari ibigo byinshi bitabakoresha uko bikwiye, nabyo bisabwa guhindura imikorere, imari ibatangwaho ikagira ibisobanuro.
Karegeya Jean Baptiste